BREAKING | Miadhu Raajje In 590 Meehaku Covid Ah Fassi Vejje - Vaguthu\nރާއްޖެއިން އިތުރު 590 މީހަކު ކޮވިޑަށް ފައްސިވެއްޖެ\nރާއްޖެ އިން އިތުރު 590 މީހަކު ކޮވިޑް-19 އަށް ފައްސިވެއްޖެއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން އާންމު ކުރި ތަފާސް ހިސާބުތައް ދައްކާ ގޮތުގައި އިއްޔެ އިރުއޮއްސި6އިން ފެށިގެން މިއަދު އިރުއޮއްސި6އާ ހަމައަށް އެންމެ ގިނަ ބަޔަކު ކޮވިޑަށް ފައްސިވެފައި ވަނީ މާލެއިންނެވެ. އެއީ 439 މީހުންނެވެ.\nއަތޮޅުތެރޭގެ ރަށްތަކުގެ ތެރެއިން ކޮވިޑަށް ފައްސިވެފައި ވަނީ 141 މީހުންނެވެ. ރިސޯޓުތަކުން ނުވަ މީހަކު ކޮވިޑަށް ފައްސިވި އިރު، ސަފާރީއަކުން ކޮވިޑަށް ފައްސިވި އެކަކު ހިމެނެއެވެ. އެއީ ވޭތުވެދިޔަ 24 ގަޑިއިރުގެ ތެރޭގައި ނެގި 4،014 ސުންކުގެ ތެރެއިންނެވެ.\nމިއާއެކު، ރާއްޖެ އިން ކޮވިޑަށް ފައްސިވި މީހުންގެ އަދަދު ވަނީ 34،724 އަށް އަރައިފައެވެ.\nކޮވިޑަށް ފައްސިވި މީހުންގެ ތެރެއިން މިހާތަނަށް ރަނގަޅުވެފައި ވަނީ 25،992 މީހުންނެވެ.\nރާއްޖެއިން އެންމެ ގިނަބަޔަކު ކޮވިޑަށް ފައްސިވެފައި ވަނީ އިއްޔެއެވެ. އިއްޔެ ރާއްޖެއިން 766 މީހަކު ކޮވިޑަށް ފައްސިވެފައި ވެއެވެ.\nތަފާސް ހިސާބުތަކަށް ބަލާ އިރު، ރާއްޖޭގައި ކޮވިޑަށް ފަރުވާ ހޯދަމުން އަންނަ މީހުންގެ އަދަދު ވަނީ 8،640 އަށް އަރައިފައެވެ. އަދި ހޮސްޕިޓަލްތަކާއި ކޮވިޑް ފެސިލިޓީތަކުގައި ފަރުވާ ހޯދަމުން އަންނަ މީހުންގެ އަދަދު ވަނީ 230 އަށް އަރައިފައެވެ.\nމި ބަލި ޖެހިގެން ރާއްޖެ އިން ނިޔާވެފައި ވަނީ 83 މީހުންނެވެ.\nހެލްތު އިމަޖެންސީ އޮޕަރޭޝަންސް ސެންޓަރު (އެޗްއީއޯސީ) އިން ބޭއްވި މިރޭ ބޭއްވި ނޫސްވެރިންގެ ބައްދަލުވުމުގައި ރައީސް އޮފީހުގެ ތަރުޖަމާނު މުހައްމަދު މަބްރޫކް އަޒީޒް ވިދާޅުވީ ކޮވިޑަށް ފައްސިވި މީހުންގެ އަދަދު ދަށްވީ، ބެކްލޮގެއް އުޅޭތީ ކަމަށެވެ. ބައެއް ސުންކުތައް "އިންޓަ" ނުކޮށް ހުރުމުން މި އަދަދުތައް ދަށްވި އިރު، ސުންކުތައް އިންޓަ ކުރި ނަމަ، ކޮވިޑް ވޭދަނަތައް މިއަށް ވުރެ އިތުރުވާނެ ކަމަށް އޭނާ ވިދާޅުވިއެވެ.\nފަހަކަށް އައިސް މާލޭގައި ކޮވިޑް-19 ސުންކުތައް ނަގަނީ ފްލޫ ކްލިނިކްތަކުންނެވެ. މާލޭގެ މަގުމަތިން އެއްވެސް ވަރަކަށް ކޮވިޑް-19 އަށް ޓެސްޓް ނުކުރެއެވެ. އެހެންވެ ގިނަ ބަޔަކު ކޮވިޑަށް ފައްސިވަނީ ފްލޫ ކްލިނިކްތަކުން ސުންކު ނަގައިގެންނެވެ.\nމާލެ ސަރަހައްދުގައި ކޮވިޑް ފެތުރުން ކޮންޓްރޯލް ކުރުމަށް ކަމާބެހޭ ފަރާތްތަކުން ވަނީ ހަރުކަށި ފިޔަވަޅުތަކެއް އަޅައިފައެވެ. އެގޮތުން ރޭގަނޑު 9:00 އިން ފެށިގެން ފަތިހު 4:00 އަށް މާލެ ސަރަހައްދުގައި ވަނީ ކާފިއު އިއުލާންކޮށްފައެވެ.\nރާއްޖޭގައި ކޮވިޑް-19 ފެތުރެމުން އަންނާތީ ސިއްހީ ހިދުމަތްތެރިން ގޮވާލަމުން ދަނީ މިއަށް ވުރެ ބޮޑެތި ފިޔަވަޅުތަކެއް އެޅުމަށެވެ. އަދި ހާލަތު ރަނގަޅު ކުރަން މާލެ ފުރަބަންދު ކުރަން ޖެހޭ ކަމަށް ބައެއް ޑޮކްޓަރުން ވަނީ ފާހަގަ ކުރައްވައިފައެވެ.\nމެއި 8, 2021 22:40\nށސަރުކާރަކުން އަޅާނުލާ ކޯޥެޑް ފުރީ އިންޑިޔާބާބޫ ފޫހިވެރިންތަކެއް މިގަައުމުހަލާކް\nމެއި 8, 2021 23:08\nބޯޑަރު ބަންދުކޮށްގެން ތިބެވޭހާ ފެންވަރެއް މިގައުމަކުނެތް. ސަ ރުކާރުން ކޮންމެ މީހަކު ފަހާ ނުދުވިޔަސް ވީހާވެސް ބަލައިގެން އުޅެންވި. އިންތިހާބާ މުޒާހަރާޔާ އިންޑިޔާއާ ގުޅުވައިގެން ވާނެމޮޅެއްނެތް. މިގައުމު ސަލާމަތްވާނި އަހަރެމެން އެންމެން އަމަލުކުރާގޮތަކުން.\nނޫސްވެރިންވެސް ވެއްޖެ މިރާޅު އުޅޭގޮތް ކިޔައިދީ ފިތުނަ ކުޑަކުރަން. ބޭރުގަ ނޫސްތަކުގަ މިވާހަކަތައް ޖަހާތާ ދުވަސްކޮޅެއްވެއްޖެ. މުޅި އޭޝިޔާގަ ބާރަށް ފެތުރޭއިރު ކޮންމެވެސް ގޮތަކުން ރާއްޖެއަށްވެސް އަންނާނެކަން. އެއްގައުމުން ނުވިއްޔާ އަނެއްގައުމުން.\nމެއި 8, 2021 23:44\nއާ ވޭރިއަންޓްގެ ސަބަބުން އުފެދުނު ރާޅުން އިންޑިޔާ، ލަންކާ، އިންޑޮނޭޝިޔާ، ނޭޕާލް، ތައިލެންޑް ފަދަ ސަރަހައްދީ ޤައުމުތަކުގަ ފަތުއަޑުކިޔާފަ ނަމްބަރުތައް މައްޗަށް ދިޔައިރު އެކަމުގެ އަސަރު ރާއްޖެއަށް ކުރާނެކަން ޤަބޫލުކުރަންޖެހޭ. ރައްޔިތުންގެ އުޅުމަށް މާބޮޑު ބަދަލެއްނައިސް ނަމްބަރުތައް ކުއްލިއަކަށް މައްޗަށް ދާނެކަންވެސް އެނގޭނެ. ނަމަވެސް މިއީ ހަމައެކަނި އިންތިހާބާ، މުޒާހާރާޔާ، އިންޑިޔާމީހުންނާ، ފަރުދީ ޒިންމާއޭބުނެ ރައްޔިތުން އެއްބަޔަކު އަނެއްބަޔަކު ބޮލުގަ މިކަން އަޅުވާ ތަޅާފޮޅާ ހިސާބަށް ދިޔައިރުވެސް އެޗް.ޕީ.އޭ އިން ހަގީގަތް ހާމަނުކޮށްތިބީ. ކަމަކަށް ކަމެއްނުކޮށް ރައްޔިތުންނަށް ހަގީގަތް ހާމަކޮށްދީފާ ފިޔަވަޅުތައް އެޅީމަ ކިޔަމަންވެ ބޯލަނބާނެ އެންމެންވެސް. ނަތީޖާ ފެންނަލެއްވެސް އަވަސްވާނެ.\nމެއި 9, 2021 01:53\nކޮންމެރެޔަކު ތިހާމަކުރާއަދަދުތަކުގަ ކީވެތޯމިހާރަކައްއައިސް ބިދޭސީން ވަކިންނުކިޔެނީ؟އެންމެފުރަތަމަ ތިޔަބަނދިވަރުކިޔާއިރު ބޭރުމީހުން ވަކިން ޕޮޒިޓިވް ވާވަރުވިދާޅުވަމުން އައިސް މިހާރުމިރާޖޭގަ އެމީހުންނޫޅެނީތޯ؟ހަމަ އެކަނިމާލެއިންމިވަރޭތިވިދާޅުވަނީ


ގުޅީފަޅު ބައިނަލް އަގްވާމީ ބަނދަރު | Sandhaanu\nގުޅީފަޅު ބައިނަލް އަގްވާމީ ބަނދަރު\nމިދުވަސްކޮޅު ރާއްޖޭގެ ނޫސްތަކުން ފެންނަ އެންމެ ފަލަ އެއްސުރުޚީއަކީ ގުޅީފަޅުގައި ބައިނަލް އަގްވާމީ ބަނދަރެއް ހެދުމާމެދު ޢާންމުންގެ ޚިޔާލަށް ހުޅުވާލާފާއޮތް ޚަބަރެކެވެ. އެހެންކަމުން މިކަމުގައި އަޅުގަނޑަށް ފެންނަ ޚިޔާލެއްވެސް ފާޅު ކުރުމުގެ ފުރުސަތު ލިބިފައިއޮތީމާ ގިނަބަޔަކަށް ފެންނާނެގޮތަކަށް އަޅުގަނޑުގެ ޚިޔާލު ފާޅުކުރަން ގަސްދުކުރީއެވެ.\nބައިނަލް އަގްވާމީ ބަނދަރެކޭ އޮތީމާ އަޅުގަނޑު ގަބޫލުކުރަނީ މިދައްކަނީ ބައިނަލް އަގްވާމީ ބަނދަރުތަކަށް ކަނޑުދަތުރު ކުރާ އުޅަނދުފަހަރަށް ބޭނުންވާ ތަފާތު ޚިދުމަތަތަކާއި ވަޞީލަތްތައް ފޯރުކޮށްދިނުމުގެ ބޭނުމުގައި ހުޅުވަން ގަސްދުކުރާތަނެއް ކަމުގައެވެ. ވަގުތުފާއިތުވެ މާބޮޑަށް ލަސްވެގެންދާނަމަވެސް ވަރަށް ބޭނުންތެރި ކަމެކެވެ. އެކަމަކު ދިގުރާސްތާއެއްގެމައްޗަށް ވިސްނައިގެން ހަދަން ގަސްދުކުރާތަނެއްކަމުގައިވާނަމަ ގުޅީފަޅުގައި އެފަދަ ބަނދަރެއް ހެދުމަކީ ދެކޮޅުނުޖެހޭ މޮޔަކަމެކެވެ. ފަހެ، ދިވެހިރާއްޖޭގައި ބައިނަލް އަގްވާމީ ދަތުރުކުރާ ބޯޓުފަހަރަށް ބޭނުންވާ ވަޞީލަތްތައް މާފުރިހަމަކޮށް ފޯރުކޮށްދެވިދާނެގޮތަށް ތައްޔާރުކުރެވިދާނެ އެހެން ސަރަޙައްދުތައް ނެތީ ހެއްޔެވެ. ނޫނީ ވިޔަފާރިއާބެހޭ ވަޒީރު އޮފިހުގައި އިންނަވާއިރު ނުފެންނަ ހިސާބެއްގައި ހެދުމުން އެތަނުގައި ކަންހިނގާގޮތް ނުފެންނާނެތީ ކަންބޮޑުވަނީ ބާވައެވެ.\nބައިނަލް އަގްވާމީ ސީޕޯރޓެއްގައި ހުރުމަށް ބޭނުންވާނެ މައިގަނޑު ބައެއް ވަޞީލަތްތަކާދޭތެރޭ ނިކަން ޚިޔާލުކޮށްލަމާހެއްޔެވެ. އެންމެފުރަތަމަ އަޅައިގަންނަނީ ގުޅީފަޅުގެ ކަނޑުގެ ސަރަޙައްދުގެ ކުޑަ ކަމެވެ. ވަގުތީގޮތުން ނުވަތަ ބަންކަރިން ފަދަ ވަކި ޚިދުމަތްތަކެއް ހޯދަން އަންނަ ކިތަށްބޯޓަށް އެސަރަޙައްދުގައި ނަގިލީގައި ތިބޭނެ ޖާގަ ލިބިދާނެހެއްޔެވެ. މޫދު ހިއްކައިގެން ބިން ބޮޑުކުރެވިދާނެއެވެ. ކަަނޑުގެ ސަރަޙައްދު ބޮޑުކުރަން ހަދާނީ ކިހެއް ހެއްޔެވެ. މިހާރުވެސް ފެންނަމުންދަނީ މާލޭ ސަރަޙައްދުގެ ކަނޑުމަތި ފުރިބާރުވެފާއޮތްތަނެވެ.\nދެންވިސްނާލަންޖެހޭ އަނެއްކަމަކީ މިޒަމާނުގައި މުދާއުފުލަން ބޭނުންކުރާ ކޮންޓޭނަރތައް ބެހެއްޓުމެވެ. ދިވެހިރާއްޖެއަށް ގެންނަ މުދަލާއި އެހެންބަނދަރުތަކަށް ގެންދިއުމަށްޓަކައި ވަގުތީގޮތުން ބަހައްޓަންޖެހޭ ކޮންޓޭނަރ ތަކެވެ. މިހާރުވެސް އެންމެބާރަށް ދެކެވޭ އެއްވާހަކައަކީ ދިވެރިރާއްޖެއަށް ގެންނަމުދަލުން ސިލޯނުމީހުން ނާޖާއިޒު ފައިދާ ނަގާވާހައެވެ. ދިވެހިރާއްޖެއަށް އެތެރެކުރާ ގިނަމުދާތަކެއް އަންނަނީ ކޮޅުނބު ބަނދަރުގެ ތެރޭން ލާފައެވެ. އެމުދާ ކޮޅުބު ބަދަނރަށް ބާލައި އަލުން މާލެ ފޮނުވުމުގެ މަސައްކަތް ކުރަނީ އެ މުދާގެނައި ބޯޓުގެ އޭޖެންޓުންނެވެ. އެމީހުންގެ މަސައްކަތަށް އަގުނަގާނެވަރު އެނގޭނީ އެމީހުންނަށެވެ. ދިވެހި ވިޔަފާރިވެރިންގެ ކަންބޮޑުވުމަކީ އެމީހުން ވިސްނަންޖެހޭ ކަމެއްނޫނެވެ. ވިޔަފާރީގައި ލިބެންއޮތް ފައިދާއެއް ހޯދާނެއެވެ. ބިންހިއްކައިގެންވިޔަސް ކޮންމެގޮތަކުން ނަމަވެސް ގުޅީފަޅުގައި އެ ވަޞިލަތް ގާއިމުކުރަންޖެހޭ ބާވައެވެ. ބޯޓުފަހަަށް ބޭނުންވާ ކާބޯތަކެއްޗާއި މަރާމާތުކޮށް ބަލަހައްޓަން ބޭނުންވާ އެއްޗެހި ރައްކާކޮށް ގެންގުޅުމާއި އެފަދަ ޚިދުމަތްތައް ފޮރުކޮށްދެވިދާނެ ގޮތްތައް ގުޅީފަޅު ސަރަޙައްދުގައި ރާވައިފިނަމަ ކުރިއަށް އޮތް ދެތިންއަހަރަކަށް ފުދިދާނެއެވެ.\nއެކަމަކު ދިގުރާސްތާއަށް ވިސްނާނަމަ ބޭކާރުކަމެކެވެ. މިކަހަލަ ޚިދުމަތްތައް ތަޢާރުފް ކުރުމުގައި އަމިއްލަ ފަރާތްތަކަށް ފުރުޞަތު ލިބޭގޮތަށް ރާވައިފިނަމަ ގިނަ ދިވެހިންތަކަކަށް އާމްދަނީ ލިބޭނެ މަގު ފަހިވެގެންދާނެއެވެ. ދެން މަގަތު ފާލަމުގެ މައްޗަށްވެސް ބަލާލަމާހެއްޔެވެ. ކިތަށް ބޯޓަށް އެއްފަހަރާ ޚިދުމަތްދޭނެ ޖާގަ ހެދިދާނެ ހެއްޔެވެ. ނޫނީ ހަމަމިހާރުންމިހާރަށް ހުރިހާކަމެއް އެންމެ މިޒަމާނުގެ ފެންވަރަށް ފުރިހަމަ ކުރަންޖެހޭހެއްޔެވެ. ދިވެހިންނަށް އާމްދަނީ އިތުރުވާނެގޮތަށް ވިސްނައި ނަގިލީގައި ބާއްވައިގެންވެސް ބައެއްބޯޓުފަހަރުން ބަނޑުފަހަރަށް މުދާއަރުވާ މުދާބާލާނެ ވިސްނުން ގެންގުޅެފިނަމަ އަަމިއްލަ މީހުން އެކަމާކުރިމަތިލާނެއެވެ. ގިނަބަޔަކަށް ވަޒީފަގެ ފުރުސަތު ލިބިގެންދާނެއެވެ.\nކޮންމެއަކަސް ދުރުރާސްތާއަށް ބަލައިގެން ބައިނަލް އަގްވާމީ ސީޕޯރޓެއް ހަދަން ގަސްދުކުރާނަމަ އެދެވިގެންވަނީ ދިވެހިރާއްޖޭގައި އެކަމަށް އެންމެ އެކަށީގެންވާ ސަރަޙައްދަކަށް އަމާޒު ކުރުމެވެ. ބިންހިއްކުމުން އެއްކިބާވެ ނަގިލީ ބަނދަރުގައި ޖާގަ އޮތް މަގަތުފާލަން ހަދަންޖެހުނަސް ފަސޭހައިން ބިން ލިބެންހުރި އަދި ތަންކޮޅެއްފަހުންވިޔަސް ބޯޓުފަހަރު މަރާމާތު ކުރުމަށްޓަކައި އެހެލާހަދާނެ ޖާގަވެސް ހޯދިދާނެ ގޮތްތަކާއި އަދި އަމުދުން ބައިނަލް އަގްވާމީ ދަތުރުތައްކުރެވެމުންދާ މަގުތަކާއި ވީހާވެސް ކައިރީގައި ސީޕޯރޓެއް ހަދަން ވިސްނަވައިގެން ކުރިއަށް ގެންދަވައިފިނަމަ އަދިވެސް ރަނގަޅުފުރުޞަތުތަކެއް ހުޅުވިގެން ހިނގައިދާނެއެވެ.\nއެހެންނޫންނަމަ ކޮޅުބު ބަނދަރާއި ސޫތުކުޅި ދޫކޮށްލާފައި ދިވެހިރާއްޖެއަށް އައުމުގެ ފުރުޞަތު ވަރަށް ކުޑައެވެ. ސިލޯނުގެ ދާޚިލީ ހަމަނުޖެހުން ހިނގަމުން ދިޔަ ތިރީހަކަށް އަހަރުދުވަހަކީ މާތްﷲ ދިވެހިންނަށް ދެއްވި ރަނުގެ ފުރުޞަތެކެވެ. އޭރު އެކަން ކުރިނަމަ (ނަމަޔަކުން ކެއްކޭނެ ރިހައެއް ނޯންނާނޭބުތެވެ)، މިއަދު ދިވެހިރާއްޖޭ އަށް ރަނގަޅަށް ހިނގަހިނގާއޮތް ބައިނަލް އަގްވާމީ ސީޕޯރޓެއް އޮތީހީ ލިބިފައެވެ. އެދުވަސް އަނބުރާ ނުލިބޭނެއެވެ. ދެންވެސް ރަނގަޅަށް ދިރާސާކުރުމަށް ފަހު އެފަދަ ބަނދަރަކަށް އެންމެ އެކަށިގެންވާ ހިސާބެއްގައި ހަދާށެވެ. މި ގައުމުގައި މިތިބީ ދިވެހިންނެވެ. ދެން ތިބޭނީވެސް ދިވެހިންނެވެ. ބަނދަރު ހިފައިގެން ފިލާކަށް ނުދާނެއެވެ.\nމޫސަ ފިކުރީ ސެޕްޓެމްބަރ 24, 2020 At 8:49 ޕމ\nގުޅީފަޅުގައި މާލޭ ރައްޔަތުންނަށް ގެދޮރު ޢިމާރާތްކުރަން އެމްޑީޕީ އިން ވަޢުދުވެފައި ތިލަފުށީގައި ކުރީސަރުކާރުން ހަދަން ނިންމައިފައި އޮތް މާލޭޕޯޓު ބަދަލުކުރާ ބަދަރު ގުޅިފަޅަށްބަދަލުކޮށް ކުރިއަށްގެންދާތީ މާލޭ ރައްޔަތުން ރުޅިގަދަވެފައިވަނީ. ނަމަވެސް ވެރިކަމަށް އަންނަން ދައްކާވާހަކަތަކީ ވޯޓުހޯދަން ކުރާ ވަޢުދުކަމުގއި ދެކޭބަޔަކަށް ވާނީވެސް އެހެނެވެ. ދެން އެމްޑީޕީ މާލޭ ކުދިންކޮޅު ރުޅިގަދަވިޔަސް އެކަމެއް ބަދަލެއްނުވާނޭ އަނެއް ޓީމުން އެބަ ވިދާޅުވެޔޯ! ދެން ބަލަން ތިބެމާހިނގާށެވެ. ޕޯޓުހެދުމަށް އިންޑިއާމީހުން އެވަނީ ފައިސާވެސް ދީފަޔޯ. އެތަނުގެ ކޮންޓުރެކްޓުވެސް ދޭންޖެހެނީ އިންޑާ ބޭނުން ބަޔަކަށްށޯ. ދެން ވާނީވެސް އެހެންތާއެވެ. ފައިސާ ދޭބައެއް ބުނާގޮތަށް ކުރިގެންދިޔައިމާ އެތަން ހެދޭނީވެސް. މުޅިން ގޯހެއްނޫން!\nޑިމޮކްރެސީ ސެޕްޓެމްބަރ 25, 2020 At 6:37 އމ\nބޭރު ގައުމުތަކުގެ އެހީގައި ކަންތައް ކުުރުމަކީ ގޯހެއްނޫނެވެ. އެކަމަކު ދިވެހިރާއްޖެއަކީވެސް އާބާދީގެ ނިސްބަތުން ރަނގަޅުއާމްދަނީއެއްލިބޭ ގައުމެކޭ ބުނާތީ މިކަހަލަ ކަންތަކަށް ޚަރަދުކުރާނެ ފައިސާ ކޮންމެވެސްވަަކަށްް ދުުރުވިސްނުމެއްގެ ތެރޭން ރައްކާކުރެވިފައި ހުންނަން ޖެހޭނެއެވެ. މިގައުމަށް ލިބޭފައިސާގެ ތެރޭން އެކިއެކިބޭފުޅުން އަމިއްލަބޭނުމަށް ނަގާފައިސާ އަށްވާގޮތެއްވެސް ބެލޭތަނެއްނުފެނެއެވެ. ވަރަށް ބާރަށް އެވާހަކަތައް ދައްކަން ފަށާ ނެއެވެ. މިހާތަނަށް ސަރުކާރުގެ އިސްމަގާމެއް ފުރުއްވި ބޭފުޅަކު ނަހަމަގޮތުގައި ދައުލަތު ފައިސާބޭނުންކޮށްގެން ބޮޑު ޝަރުޢީ ހުކުމެއް އައިސްފައިވަނީ އެންމެފަހަަރަކުއޭވެސް ބުނެވިދާނެއެވެ. ބައެއްމީހުން ދެކޭގޮތުގައި އެއީވެސް ސިޔާސީ ހިމޭންކޮށްލުމެކެވެ.


އެޑްމިނިސްޓްރޭޓިވް އޮފިސަރ މަޤާމަށް މީހަކު ހޯދުން\nމި އިޢުލާންވަނީ 03 ޑިސެންބަރު 2019 0859 ގައި ބާތިލް ކުރެވިފައެވެ.\nސަޕޯޓް އެންޑް މެއިންޓަނަންސް ޔުނިޓު / އެޑްމިނިސްޓްރޭޓިވް ސެކްޝަން / ކޯޕަރޭޓް އެފެއާޒް ޑިޕާޓްމަންޓް / މިނިސްޓްރީ އޮފް އިސްލާމިކް އެފެއާޒް\nސަޕޯޓް އެންޑް މެއިންޓަނަންސް ޔުނިޓުން އިދާރީގޮތުން ކުރަންޖެހޭ އެންމެހައި މަސައްކަތްތައް ކުރުން. މިގޮތުން ޔުނިޓުގެ އެންޓްރީ ބަލައިގަތުމާއި، ހަވާލުކުރަންޖެހޭ މުވައްޒަފުންނަށް ވެރިޔާ ލަފާގެ މަތީން އެންޓްރީ ހަވާލުކުރުމާއި، ޔުނިޓުން ލިޔަންޖެހޭ ސިޓީ، މެމޯ، މެއިލްފަދަ ލިޔުންތައް ލިޔުމާއި، ފޮނުވަންޖެހޭ ފަރާތްތަކަށް ފޮނުވުމާއި ލިޔުންތައް ފައިލް ކުރުމާއި، ޔުނިޓުގެ މަސައްކަތްތަކާއި ގުޅިގެން ބާއްވާ ބައްދަލުވުންތައް އިންތިޒާމުކުރުމާއި، އެބައްދަލުވުންތަކުގެ ޔައުމިއްޔާ ލިޔުން.\nސަޕޯޓް އެންޑް މެއިންޓަނަންސް ޔުނިޓުގައި މަސައްކަތްކުރާ ހުރިހާ މުވައްޒަފުންގެ ސަލާމްފޯމްތަކާއި ޗުއްޓީފޯމްތަކާއި މަސައްކަތު މުވައްޒަފުންގެ އޯޓީޝީޓްތައް ދުވަހުން ދުވަހަށް ސިސްޓަމްއަށް އެއްޓަރކޮށް ކޮންމެ މަހެއްގެ 16ވަނަ ދުވަހުގެ ކުރިން އޯޓީ ޝީޓްތައް އެޗް.އާރް ސެކްޝަނަށް ފޮނުވުމާއި އެމުވައްޒަފުން ކުރަންޖެހޭ މަސައްކަތްތަކާއި ގުޅިގެން އިދާރީގޮތުން ކުރަންޖެހޭ ހުރިހާކަމެއް ކުރުން.\nސަޕޯޓް އެންޑް މެއިންޓަނަންސް ޔުނިޓުގައި ތައްޔާރު ކުރަންޖެހޭ އެންމެހާ ރިކުއެސްޓް ފޯމްތައް ތައްޔާރު ކުރުމާއި ސްޓޮކް ފޯމުތައް ތައްޔާރު ކުރުމާއި މިނިސްޓްރީން ނީލަމަށް ތަކެތި ލުމަށް ގެނެސްފައިވާ ތަކެތީގެ ނީލަން ލިސްޓް ހެދުމާއި މަރުކަޒުގައި ކުރަންޖެހޭ މަރާމާތުތަކުގެ މައުލޫމާތު ޝީޓްތައް ސެކްޝަންގެ ޓެކްނިކަލް މުވައްޒަފުނާ މަޝްވަރާ ކޮށްގެން ތައްޔާރު ކުރުން.\nމިނިސްޓްރީގައި ބޭނުންކުރަމުންދާ ހުރިހާ ވެހިކަލްތަކެއްގެ އަހަރީ ފީތަކާއި ރޯޑު ވާދިނަސް އަދި އިންޝުއަރެންސްއާއި އެހެނިހެން ފީތައް މުއްދަތު ހަމަވިޔަނުދީ ބަރާބަރަށް ބަލަހައްޓާ ފައިލްކުރުމާއި މި ވެހިކަލްތަކުގެ މެއިންޓެނަންސްއާ ގުޅުން ހުރި އިދާރީ މަސައްކަތްތައް ބެލެހެއްޓުން.\nމިނިސްޓްރީން އިންތިޒާމްކުރާ ޖަލްސާތަކާއި އިވެންޓްތަށް ބާއްވާތަން ތައްޔާރުކުރުވުމާއި\nމި މަސައްކަތްތަކުގެ އިތުރުން މިނިސްޓްރީން ހިންގާ އެކި އެކި ޕްރޮގްރާމްތަކާއި އިވެންޓްތަކުގައި ކުރަން ޙަވާލުކުރެވޭ މަސައްކަތްތައް ކުރުން.\nސަޕޯޓް އެންޑް މެއިންޓަނަންސް ޔުނިޓުގައި ރާވައި ހިންގާ ޙަރަކާތްތަކާއި، ސެކްޝަނުން ކުރާ މުހިއްމު ކަންކަމުގެ މަޢުލޫމާތުގެ ޚަބަރު ޢާންމުންނަށް ފޯރުކޮށްދިނުމަށްޓަކައި ސަޕޯޓްސާރވިސް ސެކްޝަނުން އޮފީސް އެޑްމިނިސްޓްރޭޝަން ޔުނިޓަށް މެއިލްކޮށް ހާޑުކޮޕީ ފޮނުވުން.\nސަޕޯޓް އެންޑް މެއިންޓަނަންސް ޔުނިޓުގައި މަސައްކަތާއި ގުޅޭގޮތުން ތައްޔާރުކުރަންޖެހޭ ޕްރޮސީޖާ މެނުއަލްތަކާއި ސިމްޕަލް ވޯކް ޕްރޮސެސް ފްލޯ ޗާޓުހެދުމާއި އަދި މި ނޫންވެސް މިފަދަ އުޞޫލުތައް ތައްޔާރުކޮށް ގެންނަންޖެހޭ އިސްލާޙުތައް ގެނައުމާއެކު ލިޔުންތަކުގެ ހާޑް އަދި ސޮފްޓް ކޮޕީ ކަމާގުޅޭ ސެކްޝަން/ޔުނިޓަށް ޙަވާލުކޮށް ކޮޕީތައް ފައިލްކޮށް ބެލެހެއްޓުން.\nސަޕޯޓް އެންޑް މެއިންޓަނަންސް ޔުނިޓުގައި މަސައްކަތްކުރާ ހުރިހާ މުވައްޒަފުންގެ އެޕްރައިޒަލްފޯމް ފޯމު ތައްޔާރު ކުރުވުމާއި އަދި ފޯމު ފުރުވާ ކަމާބެހޭ ސެކްޝަނަށް ފޮނުވުމަށް ކުރަންޖެހޭ އެންމެހައި މަސައްކަތްތައް ކުރުން.\nސަޕޯޓް އެންޑް މެއިންޓަނަންސް ޔުނިޓުގެ އަހަރީ ބަޖެޓް ތައްޔާރުކޮށް ކަނޑައެޅިފައިވާ މުއްދަތުގެ ތެރޭގައި ފައިނޭންސް ސެކްޝަނަށް ހާޑް ކޮޕީ އަދި ސޮފްޓް ކޮޕީ ފޮނުވުން.\nކޮންމެ އަހަރެއް ނިމުމުން އެއަހަރަކު ސެކްޝަނުން ކޮށްފައިވާ ކަންތައްތައް ހިމަނައި އަހަރީ ރިޕޯޓު ތައްޔާރުކޮށް ކަނޑައެޅިފައިވާ މުއްދަތުގެ ތެރޭގައި އެޑްމިނިސްޓްރޭޝަން ސެކްޝަނަށް ހާޑް ކޮޕީ އަދި ސޮފްޓް ކޮޕީ ފޮނުވުމާއި ކުރިއަށް އަންނަ އަހަރަށް ކުރަންރާވާ ހުރިހާ މަސައްކަތްތަކެއްގެ ލިސްޓު އެކުލަވާލާ އަދި މި މަސައްކަތްތަކުގެ މައުލޫމާތު ޝީޓްތައް ތައްޔާރުކޮށް ކަމާގުޅުންހުރި ސެކްޝަނަކާއި ޙަވާލު ކުރުން.\nސަޕޯޓް އޮފިސަރ (ޖީ.އެސް 1 އިން ޖީ.އެސް4އަށް)\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 އޮކްޓޯބަރ 17 ވާ ބުރާސްފަތި ދުވަހުގެ 12:00 ގެ ކުރިން، މިނިސްޓްރީ އޮފް އިސްލާމިކް އެފެއާޒްއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް[email protected] މެދުވެރިކޮށްވެސް އަދި ފެކްސް 3315161 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 އޮކްޓޯބަރ 22 އާ 30 އާ ދެމެދު، މިނިސްޓްރީ އޮފް އިސްލާމިކް އެފެއާޒްގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއު / ޕްރެކްޓިކަލްސްއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nސުންގަޑި: 17 އޮކްޓޫބަރު 2019 1200


ހދ.އަތޮޅު ޤުރުއާން މުބާރާތް ނެއްލައިދޫގައި ފަށައިފި - Nellaidhoo Council\nހދ.އަތޮޅު ޤުރުއާން މުބާރާތް 144ޮ ނެއްލައިދޫގައި ފަށައިފިއެވެ.\nމިއަހަރުގެ މުބާރާތުގައި އަތޮޅުގެ 11 ރަށަކުން ޖުމްލަ 132 ބައިވެރިން ވާދަ ކުރެއެވެ. އެގޮތުން ބަލައިގެން ކިޔެވުމުގެ ބައިގައި 84 ބައިވެރިން، އަދި ނުބަލާ ކިޔެވުމުގެ ބައިގައި 48 ބައިވެރިން ކިޔެވުން ހުށަހެޅުމަށް ހަމަޖެހިފައި ވެއެވެ.\nހދ އަތޮޅު ޤުރުއާން މުބާރާތް ފެށުމުގެ ގޮތުން 18 އޭޕްރީލް 2019 ވީ ބުރާސްފަތި ދުވަހު ހަވީރު ނެއްލައިދޫގައި ބޭއްވި ރަސްމިއްޔާތު ގައި ވާހަކަފުޅު ދައްކަވަމުން އަތޮޅު ކައުންސިލްގެ ރައީސް އަލްފާޟިލް ޙުސައިން ހަސަން ވިދާޅުވީ ޤުރުއާން މުބާރާތްތަކަށް ހުރިހާ ފަރާތްތަކުން އަދި ހާއްސަކޮށް ކައުންސިލްތަކުން ހާއްސަ ސަމާލުކަމެއް ދޭން ޖެހޭ ކަމަށެވެ.\nހަމައެކަނި މުބާރާތެއްގައި ބައިވެރިވުމަކުން ނުފުދޭ ކަމަށާއި ކާމިޔާބު ހޯދަން މަސައްކަތްތަކެއް ކުރަން ޖެހޭ ކަމަށް ރައީސް ވިދާޅުވިއެވެ. މުބާރާތްތަކުގައި ބައެއް ރަށްތަކުން ތަކުރާރުކޮށް ރަންވަނަތައް ހޯދަމުންދާތަން ފެންނަމުންދާތީ އުފާ ކުރައްވާ ކަމަށް ހުސައިން ޙަސަން ވިދާޅުވި އެވެ. އަދި އެފަދަ ކާމިޔާބީތައް ލިބިގެންދަނީ އެރަށެއްގެ ރައްޔިތުންނާއި ކައުންސިލާ ގުޅިގެން ކުރާ ބުރަ މަސައްކަތްތަކެއް ނަތީޖާ ކަމަށާއި، ފެންވަރު ރަނގަޅު ޤާރީން ގެނެސް، ދަރިވަރުންނަށް ތަމްރީން ދީގެން ނޫނީ މި ބޭނުންވާ ކާމިޔާބު ހާސިލުނުކުރެވޭނެ ކަމަށް ޙުސައިން ޙަސަން ވިދާޅުވި އެވެ.\nމިއަހަރުގެ މުބާރާތުގައި ބައިވެރި ނުވަނީ ހދ. ފިނޭ އަދި ހިރިމަރަދޫ އިން ނެވެ.\n3 ދުވަހުގެ މުއްދަތަށް ކުރިއަށްދާ މިމުބާރާތް ބާއްވަނީ ހދ.ނެއްލައިދޫ ސްކޫލު ހޯލުގައެވެ.\n← ހދ. އަތޮޅު ޤުރުއާން މުބާރާތް މިއަހަރު ނެއްލައިދޫގައި ބޭއްވުމަށް ނިންމައިފި\nކޮމިއުނިޓީ ޕާކް ސަރަޙައްދުގައި ހުރި އިމާރާތް ވިޔަފާރިކުރުމަށް ކުއްޔަށް ދޫކުރުމާއަ ގުޅޭ →


Kulliakah Dheravanee Meehaku Mathin "Miss" Vaathee - Vaguthu\nކުއްލިއަކަށް ދެރަވަނީ މީހަކު މަތިން "މިސް" ވާތީ\nއުފާވެފައި ދެރަވާ މީހެއް\nދަންނަ މީހަކު ރަނގަޅު މޫޑެއްގައި ހުރެފައި ކުއްލިއަކަށް ދެރަވާކަން ފާހަގަ ކުރެވޭ ހެއްޔެވެ؟ އެހެން ވެއްޖެ ކަމުގައި ވަނީނަމަ، އެކަމުން އެ ދައްކުވައިދެނީ އެ މީހާ ކޮންމެވެސް އެހެން މީހެއް މަތިން މާ ބޮޑަށް ހަނދާންވެ، މިސް ވާ ކަމެވެ.\nލޯބިވެރިޔާ އުޅެނީ ތިމާ އާއި ދުރުގައި ނަމަ، މިސް ވުމަކީ ހަމަ ގައިމުވެސް ވާނޭ ކަމެކެވެ. ރިލޭޝަންޝިޕްގެ ހާލަތުގެ ގޮތުން އެކި މީހުން އެކި ވަރަށް މިސް ވާ އިރު، ލޯބިވެރިޔާ މަތިން މިސް ވުމުން ގިނަ މީހުން ލޯބިވެރިޔާ އާއި ބައްދަލު ކުރާނީއެވެ. ނަމަވެސް ދުރުގައި އުޅޭ ދެ މީހެއްނަމަ، މިފަދަ ގޮތަކަށް ކުއްލިއަކަށް ދެރަވުން އެއީ އާއްމު ކަމެކެވެ. ނަމަވެސް މިހެން ވަނީ އެމޯޝަނަލީ އެހައި ސްޓޭބަލް ނޫން މީހުންނަށެވެ.\nއުފާވެފައި ދެރަވާ އަންހެނެއް\nސްޓޭބަލް މީހުން މިސް ވުމުން، ލޯބިވެރިޔާ އަށް އިތުބާރު ކޮށް، އެ މީހުން ބުނާ ވާހަކަތައް ގަބޫލުކޮށް ވަރަށް އަވަހަށް ބައްދަލު ވާނެ ކަމުގެ އުއްމީދުގައި އުފާވެގެން ހުރެއެވެ. ދެން ފަހަރަކުން ތިމާގެ ރަހުމަތްތެރިޔަކު ކުއްލިއަކަށް މޫޑް ބަދަލުވާނަމަ، މިކަމާއި މެދު ވިސްނާލައި އެމީހުންގެ ހާލަތު ދެނެގަންނާށެވެ. އަދި ދުރުގައި ތިބެ ލޯބީގެ ގުޅުން ކުރިއަށް ގެންދެވޭނަމަ، ދެ މީހުން އެއްތަން ވުމުން އެ ގުޅުން އެއްވެސް މީހަކަށް ދުރު ނުކުރެވޭނޭކަން ވިސްނުވައިދީ ހިތްވަރު ލައިދޭށެވެ.\n"ސައުލް މޭޓް" އަކީ ރަހުމަތްތެރިއެއް ކަމަށް ވެދާނެތަ؟\nބޭވަފާތެރިއަކަށް މާފު ކުރެވިދާނެތަ؟\nއޮގަސްޓް 20, 2019 20:09\nހިތް ތައް ހަމަޖެހެނީﷲ ގެމަތިން ހަނދާން ކުރުމުންނެވެ.ﷲމަތިން ހަދާންކުރާ މީހާގެ މޫނު އުޖާލާ ވެފައިވާތީ ތިބާ ދެކޭނެއެވެ.\nއޮގަސްޓް 20, 2019 23:30\nހަމައެކަނި ލޯބިވެރިޔާ މަތިންތަ މިސްވަނީ؟


Dhuvahakuves maafah neydheynan\nދުވަހަކުވެސް މާފަށް ނޭދޭނަން: ރަޝްފާޑް\nރަޝްފާޑް ބުނީ އޭނާގެ ނަސްލާއި އޭނާގެ މިހާރުގެ ހާލަތާއި މެދު ދުވަހަކުވެސް މާފަށް ނޭދޭނެ ކަމަށް -- ފޮޓޯ: ސްކައި ސްޕޯޓްސް\nއޭނާގެ ނަސްލާއި އޭނާގެ މިހާރުގެ ހާލަތާއި މެދު ދުވަހަކުވެސް މާފަށް ނޭދޭނެ ކަމަށް އިންގްލެންޑްގެ ކުޅުންތެރިޔާ މާކަސް ރަޝްފާޑް ބުނެފި އެވެ.\nރަޝްފާޑް މިހެން ބުނީ ނަސްލީ ގޮތުން ތަފާތުކޮށް ގިނަ ބަޔަކު މިހާރު އޭނާއަށް ފުރާސަރަ ކުރަމުން އަންނާތީ އެކަމާއި ގުޅިގެންނެވެ. މި ފަހުން އޭނާއަށް ފާޑުކިއުން އަމާޒުކުރީ އިންގްލެންޑާއި އިޓަލީ ބައްދަލު ކުރި ޔޫރޯ 2020 އިގެ ފައިނަލް މެޗުގެ ނަތީޖާ ނެރެން ޖެހި ޕެނަލްޓީ ނާކާމިޔާބު ވުމުންނެވެ.\nގިނަ ފާޑު ކިއުންތަކެއް އަމާޒު ވުމާއި ގުޅިގެން ރަޝްފާޑް ވަނީ ސޯޝަލް މީޑިއާގައި ވަރަށް ދިގު ބަޔާނެއް އާންމުކޮށްފައެވެ. ރަޝްފާޑް ބުނީ އޭނާގެ ވާހަކަތައް ފަށާނެ ހިސާބެއް އަދި އިހްސާސްތައް ލިޔުމުން ބޭރު ކުރާނެ ގޮތެއް ވެސް އޭނާއަށް ނޭންގޭ ކަމަށެވެ. އަދި ޕެނަލްޓީ ބޭރަށް ނާކާމިޔާބު ވުމަކީ އޭނާ އުންމީދު ކުރި ގޮތް ނޫން ކަމަށާއި އެކަމާ ހިތާމަ ކުރާ ކަމަށެވެ.\nރަޝްފާޑަށް ފާޑު ކިއުން އަމާޒު ވުމުން އޭނާ ސޯޝަލް މީޑިއާގައި ހިއްސާ ކުރި ވާހަކަ\nނަމަވެސް މިމުބާރާތުގެ ތެރެއިން ޓީމުގެ ހުރިހާ ކުޅުންތެރިންނާއި ވަރަށް ގާތް ގުޅުމެއް އުފެދުނު ކަން ފާހަގަ ކުރަމުން ރަޝްފާޑް ބުނީ ޓީމުގެ ބައިވެރިންނާއި އުފެދުނު ގާތް ގުޅުން އަބަދަށް ދެމި އޮންނާނެ ކަމަށެވެ. އަދި މިފަހަރު ޓީމުން އޭނާގެ ފަރާތުން އެދުނުހާ ވެސް ކަމަކީ ޕެނަލްޓީއެއް ކަމަށާއި އެއުންމީދުތައް ފެނަށް ވުމަކީ އެކަމާއި ހިތާމަ ކުރާ ކަމަށެވެ.\nއަހަރެންގެ ޕެނަލްޓީ އެންމެ ފުރިހަމައެއް ނުވި. ހިތަށް އަރާ އެބޯޅަ ގޯލުގެ ތެރެއަށް ވަން ނަމައޭ. އެކަމަކު މިހާރު އަހަރެންގެ ހާލަތާއި އަހަރެންގެ ނަސްލާއި މެދު ދުވަހަކުވެސް މާފަށް ނޭދޭނަން. އިންގްލެންޑްގެ ޖާޒީގައި ދިހަހާސް ސަޕޯޓަރުން ކުރިމަތީ ގައުމު ތަމްސީލު ކުރުމަށްވުރެ ފަހުރުވެރިވި ދުވަހެއް އަދި ނެތް\nރަޝްފާޑް ބުނީ އޭނާގެ ޕެނަލްޓީ އަކީ ފުރިހަމަ ޕެނަލްޓީ އަކަށް ނުވި ނަމަވެސް މިހާރު އޭނާގެ ހާލަތާއި އޭނާގެ ނަސްލާއި މެދު ދުވަހަކުވެސް މައާފަށް ނޭދޭނެ ކަމަށެވެ. އަދި އިންގްލެންޑު ޖާޒީގައި ގައުމު ތަމްސީލު ކުރަން ފުރުސަތު ލިބުމުން އުފާ ކުރާ ކަމަށެވެ.\nޔުއެއާފާ ޔޫރޯ 2020 އިންގެލޭންޑް\n"ޕެނަލްޓީ މަތަ ކުރިއިރު މެޗުން މޮޅުވިކަމެއް ނޭނގޭ"\nޔޫރޯ ޗެމްޕިއަންކަން އިޓަލީއަށް\nއިންގްލެންޑް ފުރަތަމަ ފަހަރަށް ޔޫރޯގެ ފައިނަލަށް\nޔޫރޯގެ ފައިނަލަށް ދާން އިންގްލެންޑް ކެތްމަދުވެފައި


Aa terminal aa eku aharaku3million tourist in geneveyne: Ameer | Mihaaru\nފިނޭންސް މިނިސްޓަރު އިބްރާހިމް އަމީރު ރައްޔިތުންގެ މަޖިލީހުގައި ވާހަކަ ދައްކަވަނީ. -- ފޮޓޯ: މަޖިލިސް\nއާ ޓާމިނަލާ އެކު އަހަރު ތިން މިލިއަން ޓޫރިސްޓުން ގެނެވޭނެ: އަމީރު\n27 އޯގަސްޓް 2019 - 16:11 18 comments\nއާ ޓާމިނަލް އެޅުމުން، ރާއްޖެ އަށް އަންނަ ޓޫރިސްޓުންގެ އަދަދު 1.4 މިލިއަނުން ތިން މިލިއަނަށް އިތުރުވާނެ ކަމަށް ފިނޭންސް މިނިސްޓަރު އިބްރާހިމް އަމީރު ވިދާޅުވެއްޖެ އެވެ.\nރޭ ބޭއްވި ރައްޔިތުންގެ މަޖިލީހުގެ ޖަލްސާގައި އަމީރު ވިދާޅުވީ، ޓާމިނަލްގެ މަސައްކަތް ހުއްޓިފައި އޮތުމަށް ފަހު އާ ކޮންޓްރެކްޓަކާ އެކު މަސައްކަތް އަލުން ފަށާފައިވާ ކަމަށެވެ. މި މަސައްކަތް ނިމުމުން ރާއްޖޭގެ ޓޫރިޒަމް ދެ ގުނަ އަށް ފުޅާވެގެންދާނެ ކަމަށް އޭނާ ވިދާޅުވި އެވެ.\nއާ ޓާމިނަލްގެ މަސައްކަތް ފެށީ މިދިޔަ ޖޫން މަހު އެވެ. ރާއްޖޭގެ އެންމެ ބޮޑު އެއާޕޯޓްގައި ހަދާ ޒަމާނީ ޓާމިނަލް ނިންމާ ގޮތަށް އޮތީ 2022 ވަނަ އަހަރު އެވެ. ގާތްގަނޑަކަށް 78،000 އަކަމީޓަރުގެ ޓާމިނަލަށް 5.5 ބިލިއަން ރުފިޔާ ހޭދަވާނެ ކަމަށް ބެލެވެ އެވެ.\n"އާ ޓަމިނަލް ލިބުމުން [އޮޕަރޭޝަން ފެށުމުން] ރާއްޖެ އަށް މިހާރު އަންނަ 1.4 މިލިއަން ޓޫރިސްޓް އެރައިވަލްސް ތިން މިލިއަން ޓޫރިސްޓް އެރައިވަލް އަށް އިތުރު ކުރެވޭނެ،" އޭނާ ވިދާޅުވި އެވެ.\nއަމި ސަރުކާރުގެ އަމާޒަކީ ފަސް އަހަރު ތެރޭގައި އަހަރަކު 2.5 މިލިއަން ޓޫރިސްޓުން ގެނައުމެވެ.\nމިދިޔަ އަހަރު ރާއްޖެ އަށް 1.4 މިލިއަން ޓޫރިސްޓުން އައިސްފައިވާ އިރު މިއަހަރު ނިމޭ އިރު މި އަދަދު 1.5 މިލިއަނަށް އިތުރުވުމުގެ އުންމީދު ވަނީ ބޮޑުވެފަ އެވެ. ޓޫރިޒަމް މިނިސްޓަރު އަލީ ވަހީދު ވިދާޅުވި ގޮތުގައި މިހާރު ހުރި ތަފާސް ހިސާބުތަކަށް ބަލާ އިރު ނޮވެމްބަރު، 17 ގެ ކުރިން ރާއްޖެއަށް 1.5 މިލިއަން ޓޫރިސްޓުން އަންނާނެ އެވެ.\nޓޫރިޒަމް ސިނާއަތް ރާއްޖޭގެ ހުރިހާ ސަރަހައްދަކަށް ފެތުރުމަށް ޑޮމެސްޓިކް އެއާޕޯޓުތައް ތަރައްގީކުރަމުން އަންނަކަން ރޭގެ ޖަލްސާގައި އަމީރު ފާހަގަކުރެއްވި އެވެ.\nމިއަހަރު ނިމޭ އިރު ރާއްޖޭގެ ޓޫރިޒަމް 14 ޕަސެންޓަށް ކުރިއަރާނެ ކަމަށް ލަފާކުރާ އިރު ޓޫރިސްޓުން ރާއްޖޭގައި ހޭދަކުރާ ރޭގެ އަދަދު 15 ޕަސެންޓަށް ކުރިއަރާނެ ކަމަށް އެމްއެމްއޭ އިން ލަފާކުރެ އެވެ.\nއިތުރު ލިޔުންތައް ޓޫރިސްޓުން ޓޫރިޒަމް މިނިސްޓްރީ އިބްރާހިމް އަމީރު، ފިނޭންސް މިނިސްޓަރު\n"ޕީކް ސީޒަން"ގެ މަންޒަރު ބަދަލުވެފައި


Dhe event akun Im'man qaumee record aakohfi | Mihaaru\nދެ އިވެންޓުން އިމްއާން ގައުމީ ރެކޯޑް އާކޮށްފި\n26 އޯގަސްޓް 2019 - 13:113comments\nހަންގޭރީގައި ކުރިއަށްދާ ވޯލްޑް ޖޫނިއާ ސްވިމިން ޗެމްޕިއަންޝިޕުގައި 200 މީޓަރު ބެކްސްޓްރޯކް އަދި 50 މީޓަރު ބެކްސްޓްރޯކް އިވެންޓުން އަލީ އިމްއާން ރާއްޖޭގެ ގައުމީ ރެކޯޑް އާކޮށްފި އެވެ.\nއޭނާ 200 މީޓަރު ބެކްސްޓްރޯކްގެ ގައުމީ ރެކޯޑް އާކުރީ2މިނެޓު 28.17 ސިކުންތުން ރޭސް ނިންމައިގެންނެވެ. ކުރިން އޭނާގެ އަތުގައި މި ރެކޯޑް އޮތީ ދެކުނު ކޮރެއާގައި މިދިޔަ މަހު ބޭއްވި ފީނާ ވޯލްޑް ޗެމްޕިއަންޝިޕުގައި2މިނެޓު 33.23 ސިކުންތުން ފަތައިގެންނެވެ\nއޭނާ 50 މީޓަރު ބެކްސްޓްރޯކް އިވެންޓުން ގައުމީ ރެކޯޑް އާކުރީ 30:86 މިނެޓުން ފަތައިގެންނެވެ. ކުރިން މި ރެކޯޑް އޮތީ ހުސެއިން ހާއިޝް ހަސަން އަތުގަ އެވެ. އެއީ މިދިޔަ އަހަރު އޭޝިއަން ގޭމްސްގައި 31.95 މިނެޓުން ރޭސް ނިންމައިގެންނެވެ.\nމިހާރު އެވޯޑްސްގައި ހޮވި މިދިޔަ އަހަރުގެ އެންމެ އުއްމީދީ އިންޑިވިޖުއަލް ފިރިހެން ކުޅުންތެރިޔާގެ އެވޯޑަށް ވާދަކުރި އިމްއާންގެ އިތުރުން ޖޫނިއާ މުބާރާތުގައި ވާދަކުރީ ހާއިޝް އާއި ހަމްނާ އަހުމަދެވެ. މީގެ ތެރެއިން ހަމްނާ އަކީ މިހާރު އެވޯޑްސްގެ އެންމެ އުއްމީދީ އަންހެން އިންޑިވިޖުއަލް ކުޅުންތެރިޔާ އަށް ވާދަކުރި އެވެ. .\nއިތުރު ލިޔުންތައް ފެތުން\n"މައުމޫންގެ ވިސްނުންފުޅު ޣައްސާނާ ތަފާތު"\nގާސިމްގެ ރައްދު ތޯރިގަށް: ޕީޕީއެމުން ހެދީ ކިހިނެއް؟\nނޭފަތުން ބްލެކްހެޑްސް ނައްތާލަން ފަސޭހަ ގޮތެއް\nމަޖިލިސް ހަމަނުޖެހުން: ގޯސް ހެއްދެވީ ރިޔާސަތުން؟


News - ދައުލަތުގެ އިދާރާތަކުގެ ލިޔެކިޔުންތައް ރައްކާކޮށް ބެލެހެއްޓުމާ ގުޅޭގޮތުން މަޝްވަރާކޮށްފި\nދައުލަތުގެ އިދާރާތަކުގެ ލިޔެކިޔުންތައް ރައްކާކޮށް ބެލެހެއްޓުމާ ގުޅޭގޮތުން މަޝްވަރާކޮށްފި\n21 އޮކްޓޯބަރު 2020\nދައުލަތުގެ އިދާރާތަކުގެ ލިޔެކިޔުންތައް ރައްކާކޮށް، ބަލަހައްޓާނެ ގޮތްތައް ހަރުދަނާކުރުމާ ގުޅޭގޮތުން އިންފޮމޭޝަން ކޮމިޝަނަރުގެ އޮފީހާއި، ޤައުމީ ޢަރުޝީފްއާ މަޝްވަރާކޮށްފިއެވެ.\nއިންފޮމޭޝަން ކޮމިޝަނަރުގެ އޮފީހުގައި މިއަދު ބޭއްވި ބައްދަލުވުމުގައި، މަޢުލޫމާތު ހޯދައި ލިބިގަތުމުގެ ޙައްޤު ކަށަވަރުކުރުމަށްޓަކައި ދައުލަތުގެ ލިޔެކިޔުންތައް ރައްކާކޮށްފައި ހުރުމުގެ މުހިންމު ކަމާއި، ދައުލަތުގެ އިދާރާތަކުން މި މަސައްކަތް ކުރަމުންދާ ގޮތާއި، ދިމާވާ ދަތިތަކާއި، ހައްލުކުރުމަށް ކުރަން ހުރި ކަންކަމާ ގުޅޭގޮތުން ވާހަކަ ދެއްކެވިއެވެ.\nމި ބައްދަލުވުމުގައި އިންފޮމޭޝަން ކޮމިޝަނަރު އަލްފާޟިލް ޙުސައިން ފިޔާޒު މޫސާގެ އިތުރުން ޑިރެކްޓަރ ޖެނެރަލް ޙަސަން ޝާކިރު މުހައްމަދު އާއި ޑިރެކްޓަރ، ލީގަލް އެފެއާޒް އަލްއުސްތާޛާ ފާތިމަތު ސައުސަންއާއި ލީގަލް އޮފިސަރ، އަލްއުސްތާޛާ ޢާއިޝަތު މަލްސާ އަޙްސަންއާއި ބިއުރޯ އޮފިސަރު އައިމިނަތު ރާޔާ އަޙްމަދު ބައިވެރިވެވަޑައިގެންނެވިއެވެ.\nމި ބައްދަލުވުމުގައި މިނިސްޓަރ އޮފް ސްޓޭޓްސް ފޮރ އާރޓްސް، ކަލްޗަރ އެންޑް ހެރިޓޭޖް އަލްފާޟިލް މުޙައްމަދު ޠާރިޤުގެ އިތުރުން ޤައުމީ އަރުޝީފްގެ ޑިރެކްޓަރ ޖެނެރަލް އަޙްމަދު އާމިރު އާއި އިސްވެރިން ބައިވެރިވެވަޑައިގެންނެވި އެވެ.


Raees Yameen ge shareeaiy: Hulaasaa bayaan avas kohfi\nމީގެކުރިން ރައީސް ޔާމީންގެ ޝަރީއަތެއް ކުރިއަށް ދިޔައިރު ސަޕޯޓަރުން ކޯޓު ދޮށުގައި އެއްވެ -- އަވަސް ފޮޓޯ\nކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ މައްޗަށް އުފުލާފައިވާ މަނީ ލޯންޑްރިން މައްސަލާގެ ޝަރީއަތުގައި ހުލާސާ ބަޔާން އިއްވުން އެއް ދުވަސް އަވަސްކޮށްފި އެވެ.\nއެންމެ ފަހުން މި މައްސަލާގައި މިދިޔަ ހަފުތާގެ ބުދަ ދުވަހު ބޭއްވި އަޑުއެހުމުގައި ހެއްކާ ގުޅޭ ގޮތުން ވާހަކަ ދައްކާ ވަނީ ނިންމާފަ އެވެ. އެހެންވެ މައްސަލަ ބައްލަވާ ގާޒީ، ކުރިމިނަލް ކޯޓުގެ އިސް ގާޒީ އަހުމަދު ހައިލަމް ނިންމެވީ އަންނަ މަހުގެ 10 ވަނަ ދުވަހު ހުލާސާ ބަޔާން އިއްވުމަށް އަޑުއެހުމެއް ބޭއްވުމަށެވެ.\nނަމަވެސް އެނގިފައިވާ ގޮތުގައި އެ ތާރީހު މިހާރު ވަނީ ކޯޓުން ބަދަލުކޮށް އަންނަ މަހުގެ ނުވަ ވަނަ ދުވަހަށް ބަދަލުކޮށްފަ އެވެ. އަޑުއެހުން ތާވަލުކޮށްފައިވަނީ އެ ދުވަހުގެ މެންދުރުފަހު 1:00 އަށެވެ.\nޓީވީއިން ލައިވްކޮށްގެން ކުރިއަށް ގެންދާ މި ޝަރީއަތް ނިމުމާ ގާތްވެފައިވާއިރު ހުލާސާ ބަޔާން އިއްވުމަށްފަހު ހުކުމް އިއްވުމަށް އަޑުއެހުމެއް ބާއްވާނެ އެވެ. ކުށް ސާބިތުވާނަމަ، އަދަބާ ގުޅޭ ގޮތުން ވާހަކަ ދެއްކުމަށް ވަކި އަޑުއެހުމެއް ބާއްވަން ޖެހެ އެވެ.\nއޭގެ ފަހުން އެންޓި ކޮރަޕްޝަން ކޮމިޝަން، އޭސީސީއާއެކު ރައީސް ޔާމީން ވަނީ އެސްކޮރޯ އެކައުންޓެއް ހެދުމަށް އެއްބަސްވުމެއް ހަދާފަ އެވެ. އެގޮތަށް އެއްބަސްވީ އެ މައްސަލާގެ ތަހުގީގު ނިމެންދެން އެ އެކައުންޓްގައި އެ ފައިސާތައް ބެހެއްޓުމަށެވެ. އެކަމަކު، ޔާމީން ވަނީ އެ އެއްބަސްވުމާ ހިލާފުވެފަ ކަމަށް ދައުލަތުން ބުނެ އެވެ. އެސްކޮރޯ އެކައުންޓަށް ޔާމީން ޖަމާކުރީ އެސްއޯއެފްއިން ލިބުނު ފައިސާ ނޫން ކަމަށާއި އެ އެކައުންޓަށް ޖަމާކުރީ މޫސާ ޖަމީރުގެ ފަރާތުން ހޯދި، ފައިސާތަކެއް ކަމަށް ދައުލަތުން ވަނީ ބުނެފަ އެވެ. އެސްކޮރޯ އެކައުންޓަށް ފައިސާ ޖަމާކޮށްފައިވަނީ ޒަމީރުގެ އެކައުންޓުންނެވެ.\nމި މައްސަލާގައި ރައީސް ޔާމީންއާ ދެކޮޅަށް އެމަނިކުފާނުގެ ދެ ޓޫރިޒަމް މިނިސްޓަރުން ކަމަށް އަހުމަދު އަދީބާއި މޫސާ ޒަމީރު ހެކި ބަސް ދެއްވާފައިވެ އެވެ. އޭގެއިތުރުން އެމްއެމްޕީއާރްސީގެ ކުރީގެ އެމްޑީ އަބްދުﷲ ޒިޔަތާއި އޭސީސީގެ ކުރީގެ ރައީސް މުއައްވިޒު ރަޝީދު ވެސް ހެކި ބަސް ދެއްވާފައިވެ އެވެ. ދައުލަތުގެ ހެކިންގެ ތެރެއިން އޭސީސީގެ ކުރީގެ ރައީސް ހަސަން ލުތުފީ ވަނީ ހެކި ބަސް ދެއްވަން ދެކޮޅު ހައްދަވާފަ އެވެ. އޭގެއިތުރުން ރައީސް ޔާމީންގެ ހެއްކެއްގެ ގޮތުގައި ހުށަހެޅުއްވި ކުރީގެ ގަވަރުނަރު އަޒީމާ އާދަމް ވެސް ވަނީ ހެކި ބަސް ދެއްވަން އުޒުރުވެރިވެފަ އެވެ.\nރައީސް އަބްދުﷲ ޔާމީން މޯލްޑިވްސް ޕޮލިސް ސާވިސް ޕްރޮސެކިއުޓާ ޖެނެރަލްގެ އޮފީސް + ކްރިމިނަލް ކޯޓް ރައީސް ޔާމީންގެ ޝަރީއަތް


Sharumeelaa hoadhaidheyn edhi Raees nasheed ah sitee eh! – Iru\nޝަރުމީލާ ހޯދައިދޭން އެދި ރައީސް ނަޝީދަށް ސިޓީއެއް!\nރާއްޖޭގެ އިންލައިން ނޫހެއްގައި ރިޕޯޓް ކޮށްފައިވާ ގޮތުގައި ފިޓްފާޒިލްގެ ގިވްއަވޭ ކާމިޔާބުކުރި އާއިޝަތު ޝަރުމީލާއާއި ގުޅޭ ގޮތުން އިންސްޓަގްރާމް ޔޫސަރ އަކުން މިއަދު ރައީސް ނަޝީދަށް ލިޔެފައިވާ ސިޓީއެއްގައި ބުނެފައި ވަނީ، ފާޒިލް އިންސްޓަގްރާމްގައި ކުރިއަށްގެންދިޔަ އަގުބޮޑު ގިވްއަވޭ ކާމިޔާބުކުރި އާއިޝަތު ޝަރުމީލާ ހޯދުމުގައި މުޅި ގައުމު އުޅެމުން އަންނަ ކަމަށާއި، އެކަމާއި ގުޅިގެން މަޖިލީސް ހިމޭނުން އޮތުމަކީ ނުހަނު ކަންބޮޑުވާ ކަމެއް ކަމަށެވެ.\n“އެ ގާނޫނުގައި ބުނާ ގޮތުން 40،000 ރުފިޔާ އަށް ވުރެ އަގުބޮޑު ހަދިޔާއެއް ލިބިއްޖެނަމަ މީރާގައި އެ ހަދިޔާ ޑިކްލެއާ ކުރަން ޖެހޭނެ އެވެ”، އެ ސިޓީގައި ވެއެވެ.\n“އެހެންކަމުން ޝަރުމީލާގެ މައްސަލަ މަޖިލީހުގެ 241 ކޮމެޓީން ބައްލަވާ މިކަމުގައި މަކަރާ ހީލަތްހެދުމާ އޮޅުވާލުމުގެ އަމަލުތަކެއް ވާނަމަ މޯލްޑިވްސް ޕޮލިސް ސަރވިސްއަށް މިމައްސަލަ ހުށަހަޅާ ދެއްވުމަށާއި މަޖިލީހުގެ މާލިއްޔަތު ކޮމިޓީއަށް މި މައްސަލަ ފޮނުއްވައިގެން ޓެކުހަށް މަކަރުހެދުމުގެ ސަބަބަބުން ދަޢުލަތަށް ލިބުނުގެއްލުން ދިރާސާކޮށްދެއްވުމަށާއި، މަރާލެވެއިފައިވާ މީހުންނާއި ގެއްލުވާލެވިފައިވާ މީހުންގެ މައްސަލަބައްލަވާ މަރުކޮމިޝަނު ހާޒިރުކުރައްވައިގެން މިނިވަން މުއައްސަސާތަކާ ބެހޭ ކޮމިޓީންނާއި ހިޔުމަން ރައިޓްސް ކޮމެޓީން މިމައްސަލަ ބައްލަވާ ދެއްވާ މަޖިލިހުގެ ތަޅުމަށް ކުއްލި މައްސަލައެއް ހުށަހަޅުއްވައިގެންވެސް މިކަމަށް ރިޢާޔަތްކޮށްދެއްވާ އަވަސް ފިޔަވަޅުތަކެއް އަޅުއްވާދެއްވުން އެދި ދެންނެވީމެވެ”. އެ ސިޓީގައި ވެއެވެ.\nމީގެ އިތުރުން، ފިޓްޕާޒިރުގެ އިނާމުތައް މަޖިލީހުގެ މަސައްކަތުން ހޯދިއްޖެނަމަ މަޖިލީހުގެ ނާއިބު ރައީސް އީވާ ގޫޗީ ބޭނުން ބޭނުނުންކުރެއްވުމުގައި “އަޅުގަނޑު”ގެ އިއުތިރާޒެއް ނެތް ކަމަށްވެސް އެ ސިޓީގައި ވާކަމަށް އެ ނޫހުން ރިޕޯޓް ކޮށްފައިވެއެވެ.\nމައުލޫމާތު ލިބިފައިވާ ގޮތުގައި ފިޓް ފާޒިލް ގެ މި ގިވްއަވޭގެ އަގު 40 ހާހަށްވުރެ މިތިވާނެއެވެ.


Israelge Jaluga Huri Falastheenuge Kudakujjaku Covid 19 ah Positive Vejje | Dhiislam\nIsrael Sifain Falastheenuge Furaavaruge Kujjaku Hayyaru Kurany\nއިސްރާއީލުގެ ޖަލުގައި ހުރި ފަލަސްޠީނުގެ ކުޑަކުއްޖަކު ކޯވިޑް 19 އަށް ޕޮޒިޓިވުވެއްޖެއެވެ.\nފަލަސްޠީނުގެ ޑިފެންސް ފޯ ޗިލްޑްރަން އިންޓަނޭޝަނަލް-ޕެލަސްޓައިނު (ޑީސީއައިޕީ) އިން ވިދާޅުވެފައިވާ ގޮތުގައި ޕޮޒިޓިވުވެފައިވަނީ ހުޅަނގު އައްސޭރީގެ ރާމަ ﷲ ގެ އަލްޖަޒަލޫން ރެފިއުޖީ ކޭމްޕަށް ނިސްބަތްވާ ކުއްޖެކެވެ. ފަލަސްޠީނުގެ ޙައްޤުތަކަށް މަސައްކަތް ކުރައްވާ ލޯޔަރެއްކަމުގައިވާ އިޔާދު މިސްކު ވިދާޅުވާ ގޮތުގައި އެކުއްޖާ ޕޮޒިޓިވު ވުމުގެ2ހަފުތާ ކުރިން ހައްޔަރުކުރެވިގެން ގެންދެވިފައިވަނީ ދެކުނު އިސްރާއީލުގެ ހުންނަ އަޝްކެލޯނުގެ ޝިކުމާ ޖަލަށެވެ.\nމިހާތަނަށް މިސަރަޙައްދުން އިސްރާއީލުގެ 30 ގާޑުންނާއި، ފަލަސްޠީނުގެ7ޤައިދީން ޕޮޒިޓިވުވެފައިވެއެވެ.\nމިދިޔަ ޖުލައިމަހުގެ ކުރީކޮޅު އިސްރާއީލުގެ ސުޕްރީމު ކޯޓުން ނިންމާފައިވާ ގޮތުގައި ޖަލުތަކުގައުި ތިބި ފަލަސްޠީނުގެ ޤައުދީންނަށް، ކޯވިޑް 19 އިން ރައްކާތެރިވުމަށްޓަކައި ގައިދުރުކުރުމުގެ ޙައްޤުލިބިގެނެއް ނުވެއެވެ. ފަލަސްޠީނުގެ ޢަދާލާ ޖަމާޢަތުން އިސްރާއީލުގެ ގިލްބޫ ޖަލުގައި ތިބި 450 ފަލަސްޠީނުގެ ޤައިދީންނަށް ކޯވިޑް 19 އިން ރައްކާތެރިވުމުގެ ފިޔަވަޅުތައް އަޅައިދިނުމަށް އެދި ހުށައެޅު ޕެޓިޝަނު ވަނީ އިސްރާއީލުގެ އިސްކޯޓުން ބަލައިނުގެންފައެވެ.\nކޯވިޑް 19ގެ ޢާލަމީ ވަބާ ތެރޭގައި ފަލަސްޠީނުގެ ޤައިދީންނަށް ބޭނުންވާ އަސާސީ ޚިދުމަތްތައްވެސް އިސްރާއީލުން ފޯރުކޮށްދީފައެއްނުވެއެވެ. އަދި ޖަލުތަކުގެ ކެންޓީނުތަކުން ބައެއް ކާބޯތަކެއްޗާއި، ބަލިން ރައްކާތެރިވުމަށް ސާފުވުމަށް ބޭނުންވާ ބައެއްކަހަލަ ތަކެތިވެސް ވަނީ ކެންޓީނުން ނަގާފައެވެ.\nމިދިޔަ ޖޫން މަހާއި ހަމައަށް އިސްރާއީލުގެ ޢަސްކަރީ ޑިޓޭންޝަން ޖަލުތަކުގައި 160 ކުދިން ހައްޔަރުކޮށްފައި ތިއްބެވެ. މިދިޔަ އަހަރު އެކަނިވެސް، ހަމައެކަނި އިރުމަތީ ޤުދުސުން، އިސްރާއީލު ސިފައިންވަނީ ފަލަސްޠީނުގެ 700 ކުދިން ހައްޔަރުކޮށްފައެވެ.


SunOnline: Hitleruge "Nazi" fikuraai BJP ge "RSS" Fikurakee ekahcheh : Imran khan\nހިޓްލަރުގެ "ނާޒީ" ފިކުރާއި ބީޖޭޕީގެ "އާރްއެސްއެސް" ފިކުރަކީ އެކައްޗެއް: އިމްރާން ޚާން\nމުހައްމަދު ޖަވާދު ޔޫސުފު 12 Aug 2019, 21:06\nޕާކިސްތާނުގެ ބޮޑުވަޒީރު އިމްރާން ޚާން\nއިސްލާމް އާބާދު (އޮގަސްޓް 12) : ކަޝްމީރުގެ އިންޑިއާ ފަޅި ކަމަށްވާ ޖަންމޫ ކަޝްމީރަށް ދީފައިވާ ޚާއްސަ އިމްތިޔާޒުތައް އުވާލުމަށް އިންޑިއާގައި ވެރިކަން ކުރާ ބީޖޭޕީ ގެ ސަރުކާރުން ނިންމި ނިންމުމަކީ ޖަރުމަނުގެ ކުރީގެ ޑިކްޓޭޓަރު އެޑޮލްފް ހިޓްލަރުގެ ނާޒީ ފިކުރުން ހިތްވަރު ލިބިގެން ކުރި ކަމެއް ކަމަށް ޕާކިސްތާނުގެ ބޮޑުވަޒީރު އިމްރާން ޚާން ސިފަކުރައްވައިފިއެވެ.\nއިމްރާންޚާން ވިދާޅުވީ އިންޑިޔާގެ ގާނޫނު އަސާސީގެ 370 ވަނަ މާއްދާގައި ޖަންމޫ ކަޝްމީރަށް އެ ޚާއްސަ އިމްތިޔާޒްތައް ދިނީ ކަޝްމީރު ދެބައިވެގެންދިޔައިރު އިންޑިއާގެ ސިޔާދަތުގެ ދަށުގައި އޮތުމުގެ ޝަރުތެއްގެ ގޮތުންކަމަށާ އިންޑިއާއިން އެޝަރުތު އުވާލުމުން ޖަންމޫ ކަޝްމީރު ކޮންޓްރޯލް ކުރުމުގެ ގާނޫނީ ހައިޘިއްޔަތު އިންޑިއާއަށް ގެއްލިފައިވާ ކަމުގައެވެ.\nއިމްރާން ޚާން ވިދާޅުވީ އިންޑިއާގައި މިހާރު ވެރިކަންކުރަނީ ބީޖޭޕީ ގެ ހިންދޫން ހައްދުފަހަނަޅާފައިވާ ނެޝަނަލިސްޓް "އާރްއެސްއެސް" ފިކުރާ އެއްގޮތަށް ކަމަށާ ބީޖޭޕީ ނިސްބަތްވާ އެ ފިކުރަނީ ހިޓްލަރުގެ ނާޒީ ފިކުރުފަދަ ނުރައްކާތެރި ފިކުރެއް ކަމުގައެވެ. އެޑޮލްފް ހިޓްލަރުގެ ނާޒީ ފިކުރު ބިނާވެފައިވަނީ އެމީހުން ނިސްބަވްރާ އާރިޔާން ދަރިކޮޅަކީ އެހެން އިންސާނުންގެ ދަރިކޮޅު ތަކަށްވުރެ މާ މަތީ ފެންވަރުގެ ދަރިކޮޅެއް ކަމުގައެވެ.\nބީޖޭޕީ ގެންގުޅޭ ހިންދޫން ހައްދުފަހަނަޅާފައިވާ ނެޝަނަލިސްޓް "އާރްއެސްއެސް" ފިކުރަކީ ވެސް ހިންދޫންނަކީ އިންޑިއާގެ އެހެން ދަރިކޮޅުތަކަށްވުރެ މާ މަތީ ދަރިކޮޅެއް ކަމުގެ ފިކުރުކަމަށާ ނަރަންދުރަ މޯދީގެ ސަރުކާރުން މަސައްކަތްކުރަނީ އެ ނުރައްކާތެރި ފިކުރު ގަދަބާރުން ޖަންމޫ ކަޝްމީރުގައި ފަތުރަން ކަމަށް އިމްރާންޚާން ވިދާޅުވިއެވެ.\nބީޖޭޕީގެ ގެންގުޅޭ "އާރްއެސްއެސް" ފިކުރަކީ ހިންދޫންގެ ހައްދުފަހަނަޅާފައިވާ ނެޝަނަލިސްޓް ޕާޓީއެއްކަމަށްވާ "ރަޝްތިޔާ ސްވަޔަމްސެވަކް ސަންހް" ގެ ފިކުރެވެ. މިއީ ނަސްލު ސާފުކުރުން ނުވަތަ އެތްނިކް ކްލޭންސިންގް ބޭނުންކޮށްގެން ކަޝްމީރުގެ އާބާދީ އެހެންގޮތަކަށް ބަދަލުކޮށްލުމުގެ ފެށުން ކަމަށް އިމްރާން ޚާން ކުރެއްވި ޓްވީޓެއްގައި ވިދާޅުވިއެވެ.\n1947 ވަނަ އަހަރު އިނގިރޭސީންނަށް މަޖްބޫރުވެގެން އިންޑިޔާއަށް މިނިވަންކަންދީ އަދި އިންޑިއާގައި މުސްލިމުންގެ އަޣްލަބިއްޔަތު އޮތް ސްޓޭޓްތަކުގައި ޕާކިސްތާނުގެ ނަމުގައި އިސްލާމީ ދައުލަތެއް އުފެއްދުމާއެކު ކަޝްމީރުގެ މިލްކުވެރިކަމާމެދު އިންޑިއާއާ ޕާކިސްތާނާ ދެމެދު އަރާރުން ފެށުނެވެ. އެ އަރާރުން ފެށުނީ ކަޝްމީރާމެދު ވަކި ގޮތެއް ނިންމަން އިނގިރޭސީން ފަސްޖެހުމުންނެވެ. މި މައްސަލައިގައި އިންޑިއާއާއި ޕާކިސްތާން ވަނީ 1947 ގައާ އަދި 1965 ގައިވެސް ލޭއޮހޮރުވުން ބޮޑު ހަނގުރާމައެއް ކޮށްފައެވެ.\nކަޝްމީރުގެ އެއްބައި (އާޒާދެ ކަޝްމީރު) ޕާކިސްތާން ކޮންޓްރޯލްކުރާއިރު ޖަންމޫ ކަޝްމީރު އިންޑިޔާގެ ދަށުގައި ބޭއްވުމުގެ ބޭނުމުގައި، އިންޑިޔާގެ ގާނޫނު އަސާސީގެ 370 ވަނަ މާއްދާއިން އެސަރަހައްދަށް ޚާއްސަ އިމްތިޔާޒުތަކެއް ދިނެވެ.\nއިންޑިއާއިން އެ މާއްދާ އުވާލަން ނިންމުމާއެކު ކަޝްމީރުގެ ރައްޔިތުން އެކަމާ ދެކޮޅަށް ނުކުންނާނެތީ އިންޑިއާ ސަރުކާރުންވަނީ ޖަންމޫ ކަޝްމީރުން ފޯނާއި އިންޓަނެޓްގެ ޚިދްމަތާއި ޓްރާންޕޯޓްގެ ޚިދްމަތްވެސް ކަނޑާލައި އެސަހަރައްދު އެކަހަރިކޮށް ބަންދުކޮށްފައެވެ. އަދި އިންޑިއާއިންވަނީ ކަޝްމީރުގެ ސިޔާސީ ލީޑަރުންވެސް ހައްޔަރުކޮށް ޑިމޮކްރަސީއާ ޚިލާފު އަމަލުތަކެއްވެސް އެސަރަހައްދުގައި ހިންގަން ފަށާފައެވެ. (ނޫސްއެޖެންސީތައް)


TikTok Dhivehi Fahnaanunge Meeting Eh, Lafaakureveny Bodu Kameh Kuraane Kamah\nއޮކްޓޯބަރ 21, 2018 258 1\nޓިކްޓޮކް ފަންނާނުން މީޓިންއެއް، ލަފާކުރެވެނީ ބޮޑު ކަމެއް ކުރާނެ ކަމަށް\nދިވެހިންގެ ތެރޭގައި ޓިކްޓޮކްގެ ސަބަބުން ގިނަ ތަރިންތަކެއް މިދަނީ އުފެދެމުންނެވެ. މީގެ ކުރިން އެކްޓިން އަދި ނަށެމުގެ ހުނަރު ލިބިފައި ވާކަން ނޭނގޭ މީހުންނަށް ޓިކްޓޮކްގެ ސަބަބުން އެކަންތައް މިދަނީ އެނގި ހާމަވަމުންނެވެ. މިހިސާބުން އުފެދޭ ސުވާލަކީ ޓިކް ޓޮކް ބޭނުންކޮށްގެން، ނުވަތަ ޓިކްޓޮކްގެ އެހީގައި އެކުޅޭ ވީޑިއޯތަކުން އެއްވެސް ކަހަލަ މަންފާއެއް އެމީހުންނަށް ނެރެވިދާނެ ހެއްޔެވެ؟ މަންފާއެއް މިދެންނެވީ، މާލީ މަންފާއެވެ. ޖަވާބު ވަރަށް ސާފެވެ. އާނ އެކެވެ. މިކަން ކުރެވިދާނެ ބައިވަރު ގޮތް ގޮތް އެބަހުއްޓެވެ. މީގެ ތެރެއިން ބައެއް ގޮތް ގޮތަށް ބަލާލަމާ ހިނގާށެވެ.\nޓިކްޓޮކްއަކީ މިހާރު ހުރިހާ ދިވެހިންނޭ ބުނާ ގޮތަަކަށް ބޭނުން ކުރަމުން އަންނަ އެއްޗެކެވެ. ޓިކްޓޮކް އެޕްލިކޭޝަން ނެތަސް، ޓިކްޓޮކް މޯލްޑިވްސް ފަދަ ޕޭޖްތަކުގެ އެހީގައި މިވީޑިއޯތައް ގިނަ ބަޔަކުދަނީ ބަލަމުންނެވެ. މިހެންކަމުން ޓިކްޓޮކްގެ މަޝްހޫރު ތަރިންތައް މިހާރު ދިވެހިންނަށް ފަރިތައެވެ. އެމީހުން އެލައްވާ ބަޑިތަކާއި އެމީހުންގެ ޙަރަކާތްތައްވެސް ދިވެހިންނަށް ކަމުދެއެވެ. ސުނީތާ އަގު ބޮޑުކޮށް ނަށަން ގެންދާނަމަ ޓިކްޓޮކްގައި މިއުޅޭ ކުދިންކޮޅު ނުގެންދަންވީ ސަބަބެއް ނެތެވެ. ހަމަގައިމުވެސް ސުނީ ލައްވާ ހަމަ ކޮންމެ ބަޑިއަކަށް ބަޑިއެއް މިކުދިންވެސް ލައްވާނެެއެވެ.\nކުރިޔަށް މިއޮތީ ޚިތާނީ ސީޒަންއެވެ. ބޭންޑްތަކުގެ ޑިމާންޑް ބޮޑުވެ، ބޭންޑްތަކުގެ އަގު އިންތިހާއަށް އުފުލޭ ދުވަސްވަރެވެ. ނަމަވެސް މިފަހަރު މިކަން މިގޮތަށް ވާނެ ހެނެއް ހީއެއް ނުވެއެވެ. ސަބަބަކީ ޓިކްޓޮކްގެ ސަބަބުން އެތައް ޒުވާނުންނެއް މިއަދު ނެށުމާއި އެކްޓިން ދާއިރާއަށް ނިކުމެފައިވާތީއެވެ.\nމިހެން މިދަންނަވާލީ ސަބަބަކާ ހުރެއެވެ. ރޭ ރަސްފަންނު ސަރަހައްދުގައި ޓިކްޓޮކްގައި މަޝްހޫރު ދިވެހިންތަކެއްވަނީ ގެޓް ޓުގެދަރ އެއް ބާއްވާފައެވެ. ޓިކްޓޮކްއަށް ރޭ ލާފައިހުރި ވީޑިއޯތަކުން މިކަން އެނގެއެވެ. އެމީހުންގެ މެދުގައި މަޝްވަރާ ކުރެވުނީ ކޮންކަމެއް ކުރަންކަމެއް އެނގިފައިނެތަސް، ހީވަނީ ވަރަށް ބޮޑު ކަމެއް ކުރަން އުޅޭހެންނެވެ. މިއަންނަ ޚިތާނީ ސީޒަންގައި ޓިކްޓޮކް މޯލްޑިވްސްގެ ބޭންޑްއެއް ފެނިގެންދާނެ ކަމަށް އުންމީދު ކުރަމެވެ.\nދިވެހި ފަންނާނުން, ޓިކްޓޮކް، ފީޗާޑް\nއަލީ on އޮކްޓޯބަރ 21, 2018


މިނިސްޓްރީ އޮފް ހޯމްއެފެއާޒްކަމުގެ މަގާމަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިހު މިރޭ އައްޝައިޚް އިމްރާން ޢަބްދުﷲ ޢައްޔަންކުރައްވާ މަގާމުގެ ފަތްކޮޅުދެއްވައިފިއެވެ......\nއާދެ! މިއަދަކީ މިއަހަރުގެ ޖުމްހޫރީ ދުވަހެވެ. މީލާދީން 1943 ވަނަ އަހަރުގެ އޭޕްރީލް މަހުގެ7ވަނަ ދުވަހު، ރާއްޖޭގައި އޭރު ހުންނެވި ރަދުން އައްސުލްޠާން ޙަސަން ނޫރައްދީނާއި ބޮޑުވަޒީރު އަލްއަމީރު މުޙަންމަދު ފަރީދު ދީދީ އާއި ދެބޭފުޅުން އެއްފަހަރާ އިސްތަޢުފާ ދެއްވިއެވެ.\nމިއަހަރުގެ ޤައުމީ ދުވަހުގެ ޕްރޮގްރާމްތައް ފެށިގެން ކުރިއަށް އެބަދެއެވެ. ޤައުމީ ދުވަސް މިއަހަރު ރަސްމީގޮތުން ފާހަގަކުރަމުން ގެންދަނީ ތިލަދުންމަތީ ދެކުނުބުރި އުތީމުގައެވެ. އުތީމުގައި ޤައުމީ ދުވަހުގެ ޕްރޮގްރާމްތައް ފެށުނީ މިއަދު ހެނދުނު 6:00 ގައި ބޭއްވުނު ދިދަ ނެގުމުގެ ރަސްމިއްޔާތުންނެވެ.\nއާދެ! މިއަދަކީ މިއަހަރުގެ ޤައުމީ ދުވަހެވެ. ޤައުމީ ދުވަސް ރާއްޖޭގައި ފާހަގަ ކުރަމުންދަނީ ރަބީޢުލްއައްވަލް މަހުގެ 1 ވަނަ ދުވަހުއެވެ. ދުނިޔޭގެ ކުރިއަރާފައިވާ ކޮންމެ ޤައުމެއްގައިވެސް ކުލަގަދަގޮތެއްގައި ޤައުމީ ދުވަހުގެ ގޮތުގައި ދުވަހެއް ފާހަގަކުރެއެވެ.


Namaadhu Kuran Fashaairah Aafurenee - Hahlakee Kobaa? | Jannah MV ނަމާދުކުރަން ފަށާއިރަށް އާފުރެނީ – ހައްލަކީ ކޮބާ؟ – Jannah MV\nނަމާދުކުރަން ފަށާއިރަށް އާފުރެނީ – ހައްލަކީ ކޮބާ؟\nއާފުރުމަކީ ޝައިޠާނާގެ ކިބައިން މެދުވެރިވާ ކަމެކެވެ. އެކަމަކީ މަކްރޫޙް ކަމެކެވެ. ނަމާދުގައި ނުވަތަ ނަމާދުން ބޭރުގައި ވިޔަސް މެއެވެ. އާފުރޭހިނދު އެކަން ހުއްޓުވުމަށް އަޅުގަނޑުމެން މަސައްކަތް ކުރަން ޖެހެއެވެ.\nއަބޫ ސަޢީދު (ރަޟިޔަﷲ ޢަންހުގެ) ކިބައިން ރިވާވެގެން ވެއެވެ.އެކަލޭގެފާނު ވިދާޅުވިއެވެ. ރަސޫލުﷲ ﷺ ޙަދީޘްކުރެއްވިއެވެ.\n”ތިޔަބައިމީހުންކުރެ މީހަކު އާފުރޭނަމަ، އެމީހެއްގެ އަތް އަނގަމަތީގައި އަޅައި ނިވައިކުރާށެވެ. ފަހެ ހަމަކަށަވަރުން (އާފުރޭ ވަގުތު) ޝައިޠާނާ (އަނގައިގެ ތެރެއަށް) ވަދެއެވެ.“ (ރިވާކުރެއްވީ މުސްލިމް)\nނަމާދަށްހުއްޓާ އާފުރެން ފަށައިފިނަމަ އެކަން ހުއްޓުވޭތޯ މަސައްކަތް ކުރަން ޖެހެއެވެ. އަނގަ ހުޅުވިއްޖެނަމަ އަނގަމަތީގައި އަތް އަޅަން ޖެހެއެވެ. އަދި އާފުރޭހިނދު އަނގައިން އަޑު ނެރުމަކީ ކޮށްގެންވާނޭ ކަމެއް ނޫނެވެ. ނަމާދަށްހުރެ އާފުރުމުން އަންގައިދެނީ ކަންނެތްވެފައި ހުރި ކަމެވެ. އެހެންކަމުން ނަމާދަށްހުރެ މިފަދަ ކަމަކުން ދުރުވުމަކީ ވަރަށްވެސް މުހިންމު ކަމެކެވެ. ނަމާދަށް ދޭންވާ ފުރިހަމަ ސަމާލުކަން ދިނުމަށް މަސައްކަތް ކުރަން ޖެހެއެވެ. ނަމާދަށްހުރެ މިފަދަ ކަންކަމުން ދުރުވުމަށްޓަކައި ނަމާދުގައި ކިޔާތަކެތީގެ މާނަ ދަސްކޮށް އެ މާނައާއިމެދު ފުންކޮށް ވިސްނާ ހެދުމަކީ ވަރަށްވެސް މުހިންމު ކަމެކެވެ. ނަމާދަށް ހުންނައިރު އެ ހުރެވެނީ ﷲ ތަޢާލާގެ ކުރިފުޅުމަތީގައެވެ. މިފަދަ ވަގުތެއްގައި ކަންނެތްކަމުގެ އަޘަރެއް ނުދެއްކޭތޯ ބަލަންޖެހެއެވެ.\nއާފުރުމަކީ ޝައިޠާނާގެ ޢަމަލެއް ކަމުގައިވީއިރު، އެކަމުން އަންގައިދެނީ ކަންނެތްކަމެވެ. އަދި އާފުރެން ފެށުމުން ޝައިޠާނާ އެމީހެއްގެ ގައިތެރެއަށް ވަދެއެވެ. އަދި އާފުރޭހިނދު ޝައިޠާނާ އެމީހަކަށް މަލާމާތް ކުރެއެވެ. އެމީހެއްގެ މޫނުމައްޗަށް ވެރިވާ ސިފަ ފެނިފައެވެ.\nއެހެންކަމުން އަޅުގަނޑުމެން ބަލަންވީ އާފުރެން އުޅޭހިނދު އެކަން ވީހާވެސް އަވަހަކަށް ހުއްޓުވޭތޯއެވެ. އަދި ނަމާދަށް ހުއްޓާކަމުގައިވާނަމަ މިއީ ވަރަށް ސަމާލުވާން ޖެހޭ ކަމެކެވެ.\nThey’re the trick to ensuring that\nThis final project will provide you with an opportunity to show your own\nThese services are highly suggested, as they supply all the components needed for English writing, which includes grammar, punctuation\nSo while writingaresearch paper, you should always ensure you receive every detail right and focus\nEssay help: Evaluate how much help you need in order to composeaexcellent\nA lot of times it’s best to go with\nMany high quality writers register for advertising and then simply take the utile source money and run.\na subject which you have experience with.\nresearch paper will be the one which you like.\non the present tense.\nrules, and exploring in addition to proofreading.\nresearch abilities and also to test your understanding of the topic.\nyour writing is more glossy and that it stays as accurate as possible.


މުހައްމާކަޕް: މޫސުން ގޯސްވުމުގެ ސަބަބުން މިރޭގެ މެޗް ކެންސަލް — Ihavandhoo.com\nމުހައްމާކަޕް: މޫސުން ގޯސްވުމުގެ ސަބަބުން މިރޭގެ މެޗް ކެންސަލް\n25 ނޮވެމްބަރު 2015 0\nމިރޭގެ މެޗު ފެށުމުގެ ކުރިން ދެޓީމުގެ ކުޅުންތެރިންނާ، އިހަވަންދޫދާއިރާގެ އިތްޒަތްތެރި މެމްބަރ އަލްފާޟިލް މުޙައްމަދު ޢަބުދުﷲ ސަލާމްކުރައްވަނީ. ފޮޓޯ: އިހަވަންދޫޑޮޓްކޮމް\nއިހަވަންދޫ ދާއިރާގެ އިތްޒަތްތެރި މެމްބަރ އަލްފާޟިލް މުޙައްމަދު ޢަބުދުﷲ އާއި ގުޅިގެން އިހަވަންދޫ މަސްވެރިންގެ ގުޅުން (އިމަގު ޖަމިއްޔާ އިން) ބާއްވާ މުހައްމާ ކަޕް އިމަގު ވޮލީމުބާރާތުގެ ފުރަތަމަ މެޗު، މޫސުން ގޯސްވުމުގެ ސަބަބުން ކެންސަލް ކޮށްފިއެވެ.\nމުބާރާތުގެ ފުރަތަމަ މެޗުގައި މިރޭ ބައްދަލުކުރި އިހަވަންދޫ ސިއްހީމަރުކަޒުގެ ޓީމާއި ހޯރަފުށި ކައުންސިލްގެ މެޗް ކެންސަލް ކޮށްފައިވަނީ މެޗުގެ3ވަނަ ސެޓުގެކުޅުން ހިނގަމުން ދަނިކޮށް، އާދަޔާ ހިލާފަށް ވައި ގަދަވެ، ވާރޭ ވެހެން ފެށުމުގެ ސަބަބުންނެވެ. އިމަގުން ބުނީ މިރޭގެ މެޗު މާދަމާ ހަވީރު 4:00 ގައި އޮންނާނެ ކަމަށެވެ.\nއިހަވަންދޫ އޯޕަންސްޓޭޖު ކުރިމަތީ ކުރިއަށްދިޔަ މިރޭގެ މެޗު ކެންސަލް ކޮށްފައިވާއިރު، މެޗުގެ ފުރަތަމަ ސެޓު ހޯރަފުށީ ކައުންސިލުން ގެންގޮސްފައިވަނީ 25-16 އިން ނެވެ. ދެވަނަ ސެޓު 27-25 އިން ގެނެސްފައިވަނީ އިހަވަންދޫ ސިއްހީމަރުކަޒުގެ ޓީމެވެ.\nމޫސުންގޯސްވުމުގެ ސަބަބުން ކެންސަލް ކުރި މިމެޗު މާދަމާ ކުޅޭނީ، މުޅިން އައު މެޗެއްގެ ގޮތުގައެވެ.\nމުހައްމާކަޕް: އިހަވަންދޫ ޕޮލިސް އަދި ހޯރަފުށި ކައުންސިލް ބައްދަލުކުރި މެޗު\nމުހައްމާ ކަޕް: ފައިނަލުގައި ޞިއްހީ މަރުކަޒާ ދެކޮޅަށް ހޯރަފުށީ ކައުންސިލް\nމުހައްމާ ކަޕް: ޕޮލިސް ބަލިކޮށް ޞިއްޙީ މަރުކަޒު ފައިނަލަށް\nމުހައްމާކަޕް: ފުރަތަމަ ސެމީއާއި ދެވަނަ ސެމީ މިއަދު\nމުހައްމާކަޕް: ފެނަކަ އަދި ހޯރަފުށި ކައުންސިލް ބައްދަލުކުރި މެޗު


Shaheedhunge binaa eh farumaa kurumuge furusathu hulhuvalaifi\nދިވެހިރާއްޖޭގައި ހިނގާފައިވާ އެކިއެކި ހާދިސާތަކާއި ކާރިސާތަކުގައި ޝަހީދުވެފައިވާ ދިވެހިންގެ ހަނދާނުގައި ގައުމީ ފެންވަރުގެ ބިނާއެއް ގާއިމުކުރުމަށްޓަކައި ޝަހީދުންގެ ބިނާއެއް ފަރުމާކުރުމުގެ ފުރުސަތު އާންމުކޮށް ހުޅުވާލައިފިއެވެ.\nއާންމުކޮށް ހުޅުވާލައިގެން ކުރިއަށްގެންދާ އެމުބާރާތުގައި ހޮވޭ ފަރުމާ ބެހެއްޓުމަށް ހަމަޖެހިފައި ވަނީ ޖުމްހޫރީ މައިދާނުގައި "ޝަހީދުންގެ ބިނާ" ނަމުގައެވެ. އެ ބިނާ ވެގެންދާނީ މިގައުމުގައި ޝަހީދުވެފައިވާ އެންމެހާ ދިވެހިންގެ ހަނދާނުގައި ހެދިގެންދާ ބިނާއަކަށެވެ.\nޝަހީދުންގެ ބިނާ ފަރުމާކުރުމަށް ކުރިމަތިލާ ފަރާތުގެ ހުންނަންޖެހޭ ޝަރުތުތަކުގެ ތެރޭގައި ދިވެހިރައްޔިތަކަށްވުމާއި ގާނޫނީ ހުކުމެއް ތަންފީޒުކުރަމުންދާ ފަރާތެއްކަމުގައި ނުވުމާއި އަދި ހުށަހަޅާ ފަރުމާ ހޮވިއްޖެނަމަ އެމްއެންޑީއެފާއި ގުޅިގެން އެފަރުމާ އިތުރަށް ޑިވެލޮޕްކުރުމަށްޓަކައި އެކަށީގެންވާ ވަގުތު ދިނުމަށް އެއްބަސްވާން ޖެހެއެވެ.\nއެ ބިނާގެ ފަރުމާ ހުށަހަޅަންޖެހޭ މިންގަނޑުތަކާއި ގޮތްތަކުގެ ތެރޭގައި ހުށަހަޅަން ބޭނުންވާ ފަރުމާގެ ކުރެހުންތައް ހިމަނާފައިވާ އޭ1 ސައިޒްގެ ފޯމް ބޯޑެއް ހުށަހެޅަންޖެހޭނެއެވެ. އަދި މި ފޯމް ބޯޑްގައި ހުށަހަޅާ ފަރުމާ ޕީޑީއެފް ފޯމެޓުގައި ވެސް ހުށަހަޅަންޖެހެއެވެ.\nއޭގެ އިތުރުން ފަރުމާކުރެވޭ ބިނާގެ ކުރެހުންތަކާއި އޭގެ ތަފްސީލު ގިނަވެގެން އޭ3 ސައިޒްގެ 10 ގަނޑުގައި ބައިންޑް ކޮށްފައި ހުށަހަޅަންޖެހެއެވެ. އެ ހުށަހެޅުން ހުށަހަޅަންޖެހޭނީ މައިކްރޮސޮފްޓް ވޯޑް ފޯމެޓްގައި ސީޑީއެއްގައެވެ. އަދި ހުށަހެޅުންތައް ޑިފެންސް މިނިސްޓްރީއަށް ހުށަހަޅަންވާނީ އެއްވެސް ނަމެއް ނުޖަހައި ބަންދުކޮށްފައެވެ.\nއެ ހުށަހަޅުންތަކާއެކު ފަރުމާކުރާ ފަރާތުގެ ވަނަވަރު ހިމެނޭ މައުލޫމާތު ޝީޓާއި އަދި އެފަރާތުގެ އައިޑީކާޑު ކޮޕީވެސް ޑިފެންސް މިނިސްޓްރީއަށް ހުށަހަޅަން ޖެހެއެވެ. ފަރުމާ ހުށަހަޅާ ފަރާތުގެ ވަނަވަރާއި އައިޑީކާޑު ކޮޕީ ހުށަހަޅަން ޖެހޭނީ ވަކިން ބަންދުކުރެވިފައިވާ ސިޓީ އުރައެއްގައެވެ.\nއެ މުބާރާތުގައި ބައިވެރިވާ ފަރާތްތަކުން ފަރުމާތައް ހުށަހަޅަންޖެހޭ އެންމެ ފަހު ސުންގަޑިއަކީ 2019 އޮކްޓޯބަރު 24 ވާ ބުރާސްފަތި ދުވަހުގެ ހެނދުނު 10:00 ގެ ކުރިންނެށެވެ. އެމުބާރާތުގައި އެންމެ ރަނގަޅު ހުށަހެޅުން ވެގެންދާނީ މިމުބާރާތް ރާވާ ހިންގާ ފަރާތްކަމުގައިވާ "ދިވެހިރާއްޖޭގެ ގައުމީ ދިފާއީ ބާރު" ގެ މިލްކެއްގެ ގޮތުގައެވެ.\nއެމުބާރާތާބެހޭ އިތުރު މައުލޫމާތު، އެމްއެންޑީއެފް ވެބްސައިޓް ޑައުންލޯޑްސް ސަފްހާގައި "ޝަހީދުންގެ ބިނާ ފަރުމާކުރުމުގެ މުބާރާތް" އެ ނަމުގައިވާ ލިންކުތަކުން ޑައުންލޯޑް ކުރެވޭނެއެވެ.\nއެމްއެންޑީއެފް ހުނަރު ޝަހީދުންގެ ދުވަސް


Adeeb Jalah Gendhiumakee Insaanee Karaamathah Kurevunu Malaamaatheh- Yameen - Vaguthu\nއަދީބު ޖަލަށް ގެންދިއުމަކީ އިންސާނީ ކަރާމާތަށް ކުރެވުނު މަލާމާތެއް - ޔާމީން\nމިރޭގެ ޖަލްސާގައި ޔާމީން ރަޝީދު ވާހަކަފުޅު ދައްކަވަނީ - ވަގުތު އުމޭޖަސް: މުޙައްމަދު ޖިމީ\nޞިއްޙީ ހާލަތު ގޯސްވެފައިވަނިކޮށް ކުރީގެ ނައިބު ރައީސް އަދި އެމްޓީޑީގެ ރައީސް އަޙުމަދު އަދީބު ގޭބަންދުން ޖަލު ބަންދަށް ގެންދިޔަ ގެންދިއުމަކީ އިންސާނީ ކަރާމާތަށް ކުރެވިފައިވާ ވަރަށް ބޮޑު މަލާމާތެއްކަމަށް ވެލިދޫ ދާއިރާގެ މެންބަރު އަދި އެމްޓީޑީގެ ނައިބު ރައީސް ޔާމީން ރަޝީދު ވިދާޅުވެއްޖެއެވެ.\nދެންމެ ބޭއްވި ޕްރެސް ކޮންފަރެންސް އެއްގައި ޔާމީން މިހެން ވިދާޅުވުއިރު، އެކަން މުރާޖަޢާ ކުރަން ހޯމް މިނިސްޓްރީގައި އެދިފައިވާނޭކަމަށްވެސް އޭނާ ވިދާޅުވިއެވެ.\n"އަޙުމަދު އަދީބުގެ ޞިއްޙީ ހާލަތު އަދިވެސް ވަރަށް ގޯސްވެފައިވާއިރު ދިވެހި ސަރުކާރުގެ އެއް ވުޒާރާއަކުން މިފަދަ ބޮޑު އޮޅުމެއްގެ ދަށުން ބޭސްފަރުވާގެ ކަންކަން ފުރިހަމަ ނުވަނީސް އަޙުމަދު އަދީބު އަބްދުލް ގަފޫރު ޖަލަށް ގެންދިއުމަކީ އިންސާނީ ކަރާމާތަށް ކުރެވުނު މަލާމާތެއްކަމަށް މި ޕާޓީން ޤަބޫލު ކުރާ ހިނދު ގޭބަންދުގައި ހުރި އަޙުމަދު އަދީބު އަބްދުލް ގަފޫރު ބަންދަށް ގެންދިޔަ ގެންދިއުން އަލުން މުރާޖައާ ކުރަން އެދިފައި ވާނީ." ޔާމީން ވިދާޅުވިއެވެ،\nމީގެއިތުރުންވެސް، މި ޕްރެސް ކޮންފަރެންސްގައި ވާހަކަ ދައްކަވަމުން ޔާމީން ވިދާޅުވީ އެޕާޓީއަކީ ސަރުކާރު ދެމެހެއްޓުމަށްޓަކައި މަސައްކަތް ކުރާނެ ޕާޓީއެއްކަމަށެވެ. އެހެންނަމަވެސް، ޕާޓީއާމެދު މެންބަރުންގެ މެދުގައި ނަފުރަތު އުފެދޭފަދަ ކަންކަން ކުރުމަށް ބައެއް ވުޒާރާތަކުން މަސައްކަތް ކުރަމުންދާކަމަށް އޭނާ ވިދާޅުވިއެވެ.\n"ކުރީގެ ނައިބު ރައީސް އަޙުމަދު އަދީބު އަބްދުލް ގަފޫރާއި މި ޕާޓީއަކީ ސަރުކާރު ދެމެހެއްޓުމަށް މަސައްކަތް ކުރާނެ ޕާޓީއެއް. އެހެންނަމަވެސް، މި ދަނޑިވަޅުގައި ޕާޓީގެ މެންބަރުންގެ ހިތްތަކުގައި ސަރުކާރާމެދު ނުތަނަވަސްކަން އުފެދޭނެ ކަންކަން ސަރުކާރުގެ ވުޒާރާތަކުން ނުކުރުމަށް އަޅުގަނޑުމެން އިލްތިމާސް ކޮށްފައިވާނީ." ޔާމީން ވިދާޅުވިއެވެ.\nޔާމީން އިތުރަށް ވިދާޅުވީ ހޯމް މިނިސްޓަރު ޝައިޚް އިމްރާން އަބްދުﷲ މިއަދު އަދީބާ ގުޅިގެން ޓްވީޓް ކުރައްވާފައިވަނީ ހޯދަންވާ މައުލޫމާތުތައް ނުހޯދާކަމުގައެވެ.\nޖެނުއަރީ 3, 2019 18:24\nޖެނުއަރީ 3, 2019 18:40\nއަދީބަށް ކޮއްފައިވާ ޙުކުމް ،ކުރިކުށް ކިހިނަކުންތޯ؟\nޖެނުއަރީ 3, 2019 19:07\nހަހަހަހަަަަ..... ހަމަ ރަގަލު\nޖެނުއަރީ 3, 2019 19:12\nސަރުކާރަށް ތާއީދު ކުރިއަސް، މުޖްރިމަކު ދޫކޮށްލައިގެން ނުވާނެ!\nޖެނުއަރީ 3, 2019 19:21\nއަދީބު ދައުލަތުގެ ޚަޒާނާއިން ވަގައްނެގުން އެއީ އިންސާނީ ނަސްލު ދެމެއްޓުން ތޯ..؟\nތިބޭފުޅާ އަޑަށް ބާރުލާފަ ހަޅޭއްލަވަނީ.. ވައްކަން ކޮށްފައިވާ ބޮޑު މުޖިރިމަކު ސަލާމަތް ކުރަން.. އަނެއްކާ ތީވެސް އޭގެ މީހެއް ބާ..؟\nއަދުލު އިންސާފާއި ހަމަ ހަމަ ކަން ކުރީން ނޭގުނީ ކީއްވެގެންތޯ؟ އެތައްމިލިޔަން ރައިޔަތުންގެ ޙައްޤު ވަގައްނެގުން އެއީ އެމީހުންގެ ޙައްޤަށް އަރައިގަތުން ނޫން ތޯ؟\nތިޔަވިދާލުވާ އަދީބު އެކަނި ތޯ ޙައްޤު އޮތީ..؟ އެތައްހާސް ރައިޔަތުންގެ ހައްްޤަށް ފުރަތަމަ އިންސާފު ހޯދަދީ..! ވަގައްނެގި ފައިސާ އަބުރާ ދީފަ ދެން އުޅޭ ހައްޤޭ ކިޔައިގެން އަގަހުޅުވަންވެސް.\nޖެނުއަރީ 3, 2019 19:22\nލަނޑަޔާވާނީ ހަމަ ލަނޑަޔާ..\nވަގުންނާއި ގުޅޭނީ ހަމަވަގުން...\nއަދީބަކީ މިރާއްޖެ ދުއް އެންމެ ބޮޑު ވަގު.. އޭނާގެ ދިފާއުގައި ނިކުންނާނީވެސް އޭގެ މީހުން..\nތިބޭފުޅާ އަކީ ރައިޔަތުންގެ މަންދޫބެއް ބާ؟ ނުވަތަ އަދީބުގެ އޭޖެންޓެއްބާ..؟\nޖެނުއަރީ 3, 2019 19:24\nއޭނަ ޖަލަށް ފުރަތަމަ ލީ ކާކުބާ؟ ކޮންމެސް ބޭފުޅަކު ޖަވާބު ދެއްވާ......\nޖެނުއަރީ 3, 2019 19:51\nބައިތުލްމާލްގެ ލާރިގަނޑު ކައްވާލުމަކީ ރައްޔިތުންގެ ކަރާމަތާ ދައުލަތާ އަމިއްލަނަފްސަށް ކުރެވުނު ރަނގަޅުކަމެއް ދެއްތޯ\nޖެނުއަރީ 3, 2019 19:56\nއަދީބު އަކީވަގަށް އޮންނަ ޖެހޭނެޢި ޖަލި\nޖެނުއަރީ 3, 2019 20:02\nއިންސާނީ ކަރާމާތަށް ކުރެވިފައިވާ ވަރަށް ބޮޑު މަލާމާތެއްކަމަށް ....؟ ރިލްވާނުގެ މަރުގެ މަށްސަލާގަވެސް އަދީބަ ތުހުމަތުކުރެވޭ އެވަރު ބޮޑު ޖަރީމާ ހިންގާފަހުރި މީހަކު ހެޔޮނުވާނެ ދޫކޮށްފަ ބަހަށްޓާކަށް\nޖެނުއަރީ 3, 2019 21:06\nގޭންގުތައްލައްވާ މީހުން މަރުވާ ދައުލަތުގެ ބައިތުލްމާލު ދާވާލާފަހުރި ވަގެއް ޖަލައް ގެންދިޔައީމަ އެކަމާ ކަންބޮޑުވެ ވާހަކަ ދައްކަނީ ކިހާވަރެއްގެ ފައިދާއެއް އަދީބުގެ ނާޖާއިޒް ފައިސާއިން ލިބިގެންތޯ؟؟؟؟ މިސިޔާސީ މީހުން ވާހަކަދައްކާއިރ ތަންކޮޅެއް ހަމަޖެހޭ ހަރުދަނާ ވާހަކަ ދައްކަންއެބަޖެހޭނޫންތޯ!! ހިތު ހުރި އެއްޗެއްބޭރުކުރަމުންދަނީ މަރުވާނެކަން ގަބޫލްނުކުރަނީތޯ؟؟؟ ބޯހަމަނުޖެހޭ ސިޔާސީ ވެރިންނާހެދި ރައްޔިތުންގެ މެދުގަ ފިތުނަފަސާދަ އުފެދެނީ!!!!!!!!!!!!!!!\nޖެނުއަރީ 3, 2019 21:20\nޚިޔާނަތާ ރިސްވަތު އެއީ އިންސާނީ ކަތާމަތަށް ވަންޏާ\nތިޔަވިދާޅުވީ ރަންގަލަމަކުން ލިޔަންވާ ވަރުގެ ވާހަކައެއް.\nނޫނީ މާތްﷲ ގެ ޝަރީޢަތަށް ޖެހިޖޯކެއް.\nޖެނުއަރީ 3, 2019 21:30\nޢެންމެ ފުރަތަމަ އަދީބު ޖަލައްލި އިރު ޔާމީނުގެ އަނގަ ކޮބައިތޯ! ވިއްކާލައިގެން މައިތެރިވެގެން ހުރެ ބަލަ!\nޖެނުއަރީ 3, 2019 21:33\nޔާމީނު ކަލޭ މޮޔަނުގޮވާ. ލާރިގަނޑުން ބައެއް ލިބުނީ ދޯ؟\nޖެނުއަރީ 3, 2019 23:32\nކަލޭ އަހަރުމެނަށް ތި މަލާމާތްކުރަނީ....\nޖެނުއަރީ 3, 2019 23:37\nޖެނުއަރީ 4, 2019 00:08\nއަދީބު ޖަލަށް ގެންދިއުމަކީ އިންސާނީ ކަރާމާތަށް ކުރެވުނު މަލާމާތެއް ވެސް ނޫން\nއަދީބު އެއީ ޖަހަލު ނަގާފަ ދުނިޔެ ދުއް އެންމެ ބޮޑު ޖާހިލު\nއިމްރާން ހަމަ ރަނގަޅު އަދީބު ބައްވަންވީ މުޅި އުރު ޖަލުގަ\nޖެނުއަރީ 4, 2019 00:26\nނާހަމަ ތެދެއް.. އެއީ އިންސާނީ ކަރާމާތައް މަލާމާތް ކުރެވެނީ..؟\nޖެނުއަރީ 4, 2019 03:13\nޖެނުއަރީ 4, 2019 04:05\nއަދީބު ޖަލަށް ގެންދިއުމަކީ އިންސާނީ ކަރާމާތަށް ކުރެވުނު އެންމެ ރެަގަޅު ކަންތައްތަައް. ވަގުންވާނީ ހަމަ ވަގުންނަށް.\nޖެނުއަރީ 4, 2019 04:13\nއަދީބު ޖަލަށް ގެންދިއުމަކީ އިންސާނީ ކަރާމާތް ދެމެހެއްޓިފައިވާކަމުގެ މިސާލެއް. އަދީބު ގައިން އެނަގާ ހިލަތަކަކީ ކޯ ޗެއްކަށް އެގެނީ ތީގެތެރެއިން ކިތައްބޭފުޅުންނަށްބާ. ހިލާގެ ސިަފަގައި ފެނުނުކަމުގައިވިޔަސް އެއީކީ ހިލައެއްނޫން. ކޯފާއެއްކަމުގއި ބަލާ ކުރެވުނު ކިށަށް އަވަހައް ތައުބާ ވުމަށް އަދީބުއަށް ގޮވާލަށް.\nޖެނުއަރީ 4, 2019 08:30\nއަދީބު ކުރި ބޮޑެތި ވައްކަންތަކާއި ހިންގި ހުރިހާ\nޖަރީމާ ތައް ސިފަ ކުރައްވާނީ ކޮން ގޮތަކަށްތޯ.\nޖެނުއަރީ 4, 2019 08:33\nއަދީބު ކުރި ވައްކަމަކީ ކޮންކަހަލަ ކަމެއްތަ؟ ކިތައް އިންސާނުންގެ ހައްޤެއްތަ އެއީ.. މިއީ މިމީހުންގެ ފެންވަރަކީ... މިތިބެނީ ވިކިފައި.. ރައްޔިތުންނޭ މިކަހަަލަ މީހުން ދަސްކުރޭ އަދި މިމީހުންނާއި ދުރުވޭ..\nޖެނުއަރީ 4, 2019 08:55\nއަދީބަކީ ކާކުކަން އޮޅުވާލަން ނޫޅެބަލަ! އޭނާގެ ހަގީގަތް އިންގޭ! އަދި ތިވާހަކަ ދައްކާ މީހުންގެ ފެންވަރުވެސް އިންގޭ! ލާރިކޮޅެއް ލިބޭ އިރަށް މީހާ ހުދުކާފޫރަށްވީ! ދައުލަތުގެ ބައިތުލްމާލު ދަވާލާ! އެތަކެއް ދިވެހިންގެ ލޭ އަތުގަ ހުރި މީހެއްގެ ވާހަކަ އެބަ ދައްކައެއްނު!\nއަދީބު ހިއްސާއޮވެގެން ގެނާވެރިކަން މީސައްހަ ރައްޔަތުންގެ ހައްގަައަރައި ގަނެފަނުވޭބާ


މި ސްކޫލްގެ ހުޅަނގުފަރާތުގެ ވަށާފާރު ރޭނުމާއި މެއިން ގޭޓް ތައްޔާރުކޮށް ހަރުކުރުމުގެ މަސައްކަތް އަމިއްލަ ތަކެތީގައި ކޮށްދޭނެ ފަރާތެއް ހޯދުމަށް ކުރެވުނު އިޢުލާން ނަންބަރު GS79/IULAAN/2019/50 އަށް ހުށަހަޅާފައިވާ ބީލަށްތައް ބޮޑުކަމަށް ފެންނާތީ އެ އިޢުލާން ބާޠިލުކޮށް މި މަސައްކަތް ކުރުމަށް3ވަނަ ފަހަރަށް އިޢުލާން ކުރީމެވެ. ވީމާ މި މަސައްކަތް ކޮށްދެއްވުމަށް ޝަރުތުހަމަވާ ފަރާތްތަކަށް ބީލަން ހުށައެޅުމުގެ ފުރުސަތު ހުޅުވާލަމެވެ.\nމި ބީލަންތަކުގައި ބައިވެރިވާން އެދޭ ފަރާތްތަކުން، އިހަވަންދޫ ސްކޫލް އޮފީހަށް ދުރުވެ 2019 ނޮވެމްބަރ4އިން 2019 ނޮވެމްބަރ 12 އަށް ބަންދުނޫން ކޮންމެ ދުވަހަކު 9:00 އިން 13:00 އަށް ނަންނޯޓް ކުރެއްވުން އެދެމެވެ.\nމިޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ 2019 ނޮވެމްބަރ 12 ވާ އަންގާރަ ދުވަހުގެ 12:00 ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުންއެދެމެވެ.\nމިޕްރޮޖެކްޓާއި ބެހޭގޮތުން ބާއްވާ މަޢުލޫމާތު ދިނުމުގެ ބައްދަލުވުން އޮންނާނީ 2019 ނޮވެމްބަރ 13 ވާ ބުދަ ދުވަހުގެ 11:00 ގައި އިހަވަންދޫ ސްކޫލްގެ އޮފީހުގައެވެ.\nބިޑް ހުށަހެޅުމާއި ހުޅުވުން އޮންނާނީ 2019 ނޮވެމްބަރ 24 ވާ އާދީއްތަ ދުވަހުގެ 11:30 ގައި އިހަވަންދޫ ސްކޫލްގެ އޮފީހުގައެވެ.\n3 ރަބީޢުލްއައްވަލް 1441


ކަށްވަޅުގައި ޢަޛާބުލިބޭނެ ފާފަތަކުން ދުރުހެލިވަމާތޯ؟ – DhiSalafiyyah\n04/01/2012 އެހެނިހެން, ދީންއައްޝައިޚް މުޙައްމަދު ސިނާން\nމިހަދީޘްގެ ފަހުބައިގައިވެއެވެ. ނަބިއްޔާ ޞައްލަﷲ ޢަލައިހިވަސައްލަމަ އެދެބޭކަލުންނަށް ދެންނެވިއެވެ. “ތިދެބޭކަލުން މިރޭ ތިމަންކަލޭގެފާނާއެކު ވަރަށް ތަންތަނަށް ހިންގަވައިފިނޫންތޯއެވެ؟ ފަހެ، ތިމަންކަލޭގެފާނަށް މިފެނިވަޑައިގެން ކަންތައްތަކުގެ ޚަބަރުދެއްވާށެވެ.” އެދެބޭކަލުން ދެންނެވިއެވެ. “އާދޭހެވެ. ކަލޭގެފާނު ދެކެވަޑައިގެންނެވި، އެމީހެއްގެ އަނގަ އިރާލެވޭ މީހާއަކީ ދޮގުވެރިއެކެވެ. އެމީހާ ދޮގުހަދައި، އެދޮގު މުޅި އުދަރެހުގައި ފެތުރެންދެން އެދޮގު ފަތުރަމުން ގެންދެއެވެ. ފަހެ، އެމީހާ (އެބަހީ، އެބުޅިގަނޑު ހިފައިގެންހުރިމީހާ) ޤިޔާމަތްދުވަހާޖެހެންދެން އެފަދައިން އެމީހާގެއަނގަ އިރަމުން ގެންދާނެއެވެ. އަދި އެމީހެއްގެ ބޯ ޗަސްކޮށްލެވެނިކޮށް ކަލޭގެފާނު ދެކެވަޑައިގެންމީހާ ދަންނައެވެ. އެމީހަކީ، ﷲއެމީހަކަށް ޤުރުއާނުގެ ޢިލްމު (އެބަހީ ޝަރުއީ ޢިލްމު) އުގަންނަވައިދެއްވި، ނަމަވެސް އެޢިލްމުގެ މަތިން ޣާފިލުވެ ރޭގަނޑު ނިދައި އަދި ދުވާލުއެއާއެއްގޮތަށް ޢަމަލުނުކުރިމީހެކެވެ. ޤިޔާމަތްދުވަހާ ޖެހެންދެން އެގޮތަށް އެމީހާގެ ބޯ ޗަސްކުރެވޭނެއެވެ. އަދި އުނދުނުގެ ތެރެއިން ކަލޭގެފާނު ދެކެވަޑައިގެންނެވި މީހުންނަކީ ޒިނޭކުރިމީހުންނެވެ. އަދި ލޭގެ ކޯރުން ކަލޭގެފާނު ދެކެވަޑައިގެންމީހާއަކީ ރިބާކޭމީހެކެވެ…” އަދިވެސް މިޙަދީޘްގައިވެއެވެ. އެބޭކަލަކު ވިދާޅުވިއެވެ. “ތިމަންކަލޭގެފާނަކީ ޖިބްރީލެވެ. އަދި މިހުންނެވީ މީކާއީލްއެވެ.” (ބައްލަވާ: ޞަޙީހުލް ބުޚާރީ: 1386، މުސްނަދު އަޙްމަދު: 20165)\nއަދި އިބްނު ޢައްބާސް ރަޟިޔަﷲ ޢަންހުމާ ކިބައިން ރިވާވެފައިވެއެވެ. ނަބިއްޔާ ޞައްލަﷲ ޢަލައިހިވަސައްލަމަ ދެޤަބުރެއްކައިރިން ވަޑައިގެންނެވިއެވެ. ފަހެ އެކަލޭގެފާނު ޙަދީޘް ކުރެއްވިއެވެ. “ހަމަކަށަވަރުން މިދެމީހުންނަށް (އެބަހީ މިދެޤަބުރުގައިވާ ދެމީހުންނަށް) އެބަ ޢަޛާބުދެވެއެވެ. އެބައިމީހުންނަށް ޢަޛާބުދެވެނީ އެހާބޮޑުކަމެއްގެ ސަބަބަކުންނެއް ނޫނެވެ. (އެބަހީ، އެދެމީހުންގެ ނަޒަރުގައި ނުވަތަ އަހަރެމެންގެ ނަޒަރުގައި އެހާ ބޮޑުކަމެއްގެ ސަބަބަކުންނެއް ނޫނެވެ.) އެއިގެ ތެރެއިން އެކަކު ދަންނައެވެ. އެމީހާ ކުޑަކަމުދާ ނަޖިހުން ރައްކާތެރިއެއްނުވެއެވެ. އަދި އަނެއްމީހާއަކީ ދެބައޮޑުވަމުން ހިނގާމީހެކެވެ.” ދެން އެކަލޭގެފާނު ރޯކަދުރުއޮށިގަނޑެއް ނަންގަވައި، ދެފަޅިއަށްފަޅުއްވާފައި އެދެގަބުރުގައި ޖެއްސެވިއެވެ. ޞަޙާބީން ދެންނެވިއެވެ. “އޭﷲގެ ރަސޫލާއެވެ! ތިޔަފަދައިން ކަންތައް ތިކުރެއްވީ ކީއްވެތޯއެވެ؟” އެކަލޭގެފާނު ޙަދީޘް ކުރެއްވިއެވެ. “އެދެއޮށިގަނޑު ނުހިކޭހާހިނދަކު، އެދެމީހުންގެ ޢަޛާބު ލުއިކޮށްދެއްވާނެކަމަށް ތިމަންކަލޭގެފާނު އުއްމީދުކުރައްވަމެވެ.” (ޞަޙީޙުލް ބުޚާރީ: 218، 1361، 1378، 6052، ޞަޙީހް މުސްލިމް: 292)


Raajjeyge enmme furathama VR Cafe hulhuvaifi | Jazeera\tރާއްޖޭގެ އެންމެ ފުރަތަމަ ވީއާރު ކެފޭ ހުޅުވައިފި - Jazeera\nރާއްޖޭގެ އެންމެ ފުރަތަމަ ވީއާރު ކެފޭ ހުޅުވައިފި\nމުޙައްމަދު އަފްޒަލް December 1, 2020 200 views0\nރާއްޖޭގެ އެންމެ ފުރަތަމަ ވަރޗުއަލް ރިއާލިޓީ ކެފޭ، "ވީއާރް ކެފޭ" ހާފް ޓޯން މޯލްޑިވްސްގެ ފަރާތުން ގައުކޮށީގައި ހުޅުވައިފިއެވެ. މި ކެފޭ ހުޅުއްވައިދެއްވީ މިނިސްޓަރ އޮފް ޔޫތް ސްޕޯޓްސް އެންޑް ކޮމިއުނިޓީ އެމްޕަވަމެންޓް އަހުމަދު މަޚުލޫފެވެ.\nމި ކެފޭ ހުޅުއްވައިދެއްވުމަށްފަހު ވާހަކަ ދައްކަވަމުން، ކެފޭ އަކީ ހަމައެކަނި ކޮފީ ބޯލާ ތަނަކަށް ވުމުގެ ބަދަލުގައި އިޖްތިމާއީ ގުޅުން ވަރުގަދަ ކުރާ ތަނަކަށް ވާންޖެހޭކަން މިނިސްޓަރ ފާހަގަކުރެއްވިއެވެ. އަދި، ވަރޗުއަލް ރިއާލިޓީގެ ދާއިރާ ރާއްޖޭގައި ފުޅާކުރަންޖެހޭކަން ފާހަގަކޮށް، އޭގެ ސަބަބުން ތައުލީމީ ދާއިރާއާއި ސިއްހީ ދާއިރާވެސް ކުރިއަރައިގެން ދާންކަމަށް މިނިސްޓަރ ވިދާޅުވިއެވެ.\nހާފް ޓޯން މޯލްޑިވްސް އިން މައުލޫމާތު ދީފައިވާ ގޮތުގައި މި ކެފޭގައި އިންޑޯ އަދި އައުޓްޑޯ ބައެއް ހިމެނޭނެއެވެ. މި ކެފޭގެ އިންޑޯ އޭރިއާގައި ވީއާރް ގޭމް އޭރިއާއެއްގެ އިތުރުން އަރާމުކޮށްލުމަށްވެސް ސަރަހައްދެއް ހާއްސަ ކުރެވިފައިވެއެވެ. ކެފޭގެ އައުޓްޑޯ އޭރިއާ ހާއްސަ ކުރެވިފައިވަނީ ޑައިނިންގ އަށެވެ.\nމީގެއިތުރުންވެސް، މި ކެފޭގައި ދުންފަތުގެ އިސްތިއުމާލުކުރުން ވަނީީ މަނާކޮށްފައެވެ. މިއީ ރައްޓެހިންގެ އިތުރުން އާއިލާތަކަށްވެސް ވަގުތު ހޭދަކުރުމުގެ ފުރުސަތު ފަހި ކޮށްދިނުމުގެ ބޭނުމުގައި ފަހި ޓޯން އިން ނިންމި ނިންމުމެކެވެ.\nމި ކެފޭގައި ގާއިމްކޮށްފައިވާ ވީއާރް ގޭމިންގ ސިސްޓަމް ތަކަކީ މި އިންޑަސްޓްރީގައި ދުނިޔޭގެ އެންމެ ކުރީގައި އުޅޭ ދެ ބްރޭންޑްގެ ގޭމިންގ ސިސްޓަމް ތަކެކެވެ. ކޮވިޑް-19 ގެ މި ހާލަތުގައި ރައްކާތެރިކަމާއެކު ގިނަ ބޭފުޅުންނަށް ފުރުސަތު ފޯރުކޮށްދިނުމުގެ ގޮތުން، ކޮންމެ ފަރާތެއް ނިމުމަށްފަހު ވާއާރް އިކުއިޕްމެންޓްސް ސެނިޓައިޒްކުރެވޭނެކަމަށް ހާފް ޓޯން އިން ވަނީ ބުނެފައެވެ.


SunOnline: Sharafverikamaaeku Fairooshi retire kurun balainugannaanan: 241 committee\nޝަރަފުވެރިކަމާއެކު ފައިރޫޝް ރިޓަޔާ ކުރުން ބަލައިނުގަންނާނަން: ކޮމިޓީ\nއައިޝަތު ނުޒުހާ 07 Sep 2021, 12:03\n19 މާރިޗް، 2020: ކުރީގެ އެސިސްޓެންޓު ޕޮލިސް ކޮމިޝަނަރު އަބްދުﷲ ފައިރޫޝް - ސަންފޮޓޯ/ އަހްމަދު ސައީދު\nކުރީގެ އެސިސްޓެންޓު ޕޮލިސް ކޮމިޝަނަރު އަބްދުﷲ ފައިރޫޝް ޝަރަފްވެރިކަމާއެކު ރިޓަޔާ ކުރެއްވުމަކީ ބަލައިގަނެވޭނެ ކަމެއް ނޫން ކަމަށް ރައްޔިތުންގެ މަޖިލީހުގެ ސަލާމަތީ ހިދުމަތްތަކާ ބެހޭ ކޮމިޓީ (241) ކޮމިޓީން ތައްޔާރުކޮށްފައިވާ ރިޕޯޓުގައި ބުނެފިއެވެ.\nމަޖިލީހުގެ 241 ކޮމިޓީއަށް ފައިރޫޝްގެ މައްސަލަ ހުށަހަޅުއްވާފައިވަނީ ރައްޔިތުންގެ މަޖިލީހުގެ ރައީސް މުހައްމަދު ނަޝީދެވެ.\nއެ މައްސަލަ ކޮމިޓީން ތަހުގީގުކުރުމަށް ފަހު، ކޮމިޓީން އެކުަލަވާލި ރިޕޯޓު ވަނީ މަޖިލީހުގެ ތަޅުމަށް މިއަދު ހުށަހަޅާފައެވެ.\nކޮމިޓީގެ ރިޕޯޓުގައި ވާ ގޮތުން ހޯމް މިނިސްޓަރު ޝެއިޚް އިމްރާން އަބްދުﷲ ކޮމިޓީއަށް ދެއްވި މަޢުލޫމާތުގައި ޑރ.ޢަބްދުﷲ ފައިރޫޝް ރިޓަޔާކުރުމާ ގުޅޭގޮތުން އެއްވެސް ފަރާތަކުން ސުވާލު އުފައްދައި އެއްވެސް މައްސަލައެއް ދިވެހި ފުލުހުންގެ ޚިދުމަތަށް ހުށަހަޅާފައިނުވާކަން ވަނީ ފާހަގަކޮށްފައެވެ.\nމިނިސްޓަރު ވަނީ ފައިރޫޝް ރިޓަޔަކުރައްވަން 2020ވަނަ އަހަރުގެ މެދު ތެރެއިން ފެށިގެން ތައްޔާރުވަމުން އަންނަ ކަމަށާއި އޭނާ ރިޓަޔަކުރައްވަން އުޅުއްވި އިރު ފުލުހުންގެ ގާނޫނަށް އެފަދަ އިސްލާހުތަކެއް ގެންނަން އުޅޭކަން އެނގިވަޑައިގެންފައި ނުވާ ކަމަށް ވިދާޅުވެފައެވެ.\nނަމަވެސް ދިވެހި ފުލުހުންގެ ޚިދުމަތުގެ ޤާނޫނުގެ 112 ވަނަ މާއްދާގައި އެއްވެސް ތައުދީބީ މައްސަލައެއް އުފުލިފައިނެތް ޙާލަތުގައި، އަދި އެފަދަ މައްސަލައެއް އުފުލުމުގެ ޙާލަތުވެސް އުފެދިފައި ނެތި ޑރ.ޢަބްދުﷲ ފައިރޫޝްގެ ޢަމަލުތައް ރަސްމީ ޕާލަމަންޓަރީ ރިކޯޑިން ތަކުންނާއި، ޢާންމުވެފައިވާ އޯޑިއޯ އަދި ވީޑިއޯ ރިކޯޑިންގ ތަކުން ފެންނަންހުރި މަންޒަރުތަކުން، ޝަރަފުވެރިކަމާއެކު ފައިރޫޝް ވަޒީފާއިން ރިޓަޔާކުރެއްވުމަށް ނިންމަވާފައިވާ ނިންމުން އެންމެ ފުރިހަމައަށް ބެލިފައިވާކަމަށް މި ކޮމިޓީއަށް ޤަބޫލުނުކުރެވޭ ކަމަށް ކޮމިޓީގެ ރިޕޯޓުގައި ފާހަގަކޮށްފައިވެއެވެ.\nރިޕޯޓުގައި ވަނީ ދެ ހުށަހެޅުމަށް ފުލުހުންނަށް ހުށަހެޅުމަށް ނިންމާފައެވެ.\nއެގޮތުން ފުރަތަމަ ހުށަހެޅުމުގައި ފައިރޫޝްއަށް މި މައްސަލަގައި ކުރެވިފައިވާ ތުހުމަތުތަކަކީ އާންމު އިޖުތިމާޢީ މިންގަނޑުތަކުން ބަލާއިރު ބޮޑެތި ތުހުމަތުތަކެއް ކަމަށްވާތީ، ކުރިއަށް އޮތް ތަނުގައި އެފަދަ ތުހުމަތުތަކެއް ކުރެވިފައިވާ ފަރާތެއް މަޤާމުން ރިޓަޔާ ކުރުމަށް އެދުމުން، އެފަދަ ފަރާތެއް ޝަރަފުވެރިކަމާއެކު ރިޓަޔާ ކުރުމުގައި އެތުހުމަތުތަކަށް ރިޢާޔަތްކުރުމަށް ދިވެހި ފުލުހުންގެ ޚިދުމަތުގައި ދެންނެވުމަށް ވަނީ ހުށަހަޅާފައެވެ.\nމީގެ އިތުރުން ކުރިއަށް އޮތްތަނުގައި މި ބާވަތުގެ މައްސަލައެއް ތަކުރާރުވިޔަ ނުދިނުމަށާއި، އެކަމުގައި ޢަމަލުކުރެވޭނެ ގޮތް ހަރުދަނާކުރުމަށްޓަކައި ޢަމަލުކުރާނެ ގޮތުގެ އުޞޫލެއް ނުވަތަ ގަވާއިދެއް ހަދައި، އެގަވައިދު މަޖިލީހުގެ 241 ކޮމިޓީއަށް ހުށަހެޅުމަށް ފުލުހުންނަށް ހުށަހެޅުމަށް ވެސް ކޮމިޓީން ވަނީ ނިންމާފައެވެ.\nފައިރޫޝްއަކީ ފެބުރުއަރީ ހަތެއްގައި ރައީސް މުހައްމަދު ނަޝީދުގެ ވެރިކަން ނިމުމަކަށް އައުމުން، ފުލުހުންގެ އިދާރާއާ ވަގުތީ ގޮތުން ހަވާލުވި ބޭފުޅާއެވެ. އަދި އެ ދުވަހު ނަޝީދު އިސްތިއުފާ ދެއްވަން ކުރިމަތިވި ހަމަނުޖެހުންތަކުގައި ފައިރޫޝް އިސް ދައުރެއް އަދާކުރެއްވި ކަމަށް ވަނީ ތުހުމަތުކޮށްފައެވެ.


ރައްޔިތުންގެ މަޖިލިސް – މިއަހަރުގެ ދެވަނަ ދައުރުގެ5ވަނަ ޖަލްސާ މިއަދު ބާއްވައިފި\nމިއަހަރުގެ ދެވަނަ ދައުރުގެ5ވަނަ ޖަލްސާ މިއަދު ބާއްވައިފި\nމިއަދު ބޭއްވުނު ރައްޔިތުންގެ މަޖިލީހުގެ މިއަހަރުގެ ދެވަނަ ދައުރުގެ5ވަނަ ޖަލްސާގައި، ހިއުމަން ރައިޓްސް ކޮމިޝަންގެ ޤާނޫނުގެ (ޤާނޫނު ނަންބަރު6/2006 )5ވަނަ މާއްދާގެ (ރ) ގައިވާ ގޮތުގެމަތިން، ހިއުމަން ރައިޓްސް ކޮމިޝަނަށް ޢައްޔަންކުރެއްވުމަށްޓަކައި ރައީސުލްޖުމްހޫރިއްޔާ ފޮނުއްވާފައިވާ، ދަފްތަރު ނަންބަރ ރސ. 1548 އަލްފާޟިލް މުޙައްމަދު ޒާހިދު އެކޮމިޝަންގެ މެންބަރުކަމަށް ޢައްޔަންކުރެއްވުމަށް 57 މެންބަރުންގެ އަޣުލަބިއްޔަތުން ފާސްކުރައްވައިފިއެވެ. މިމައްސަލަ، މިނިވަން މުއައްސަސާތަކުގެ ކަންތައްތަކާބެހޭ ކޮމިޓީއިން ދިރާސާކުރައްވައި ނިންމެވި ގޮތުގެ ރިޕޯޓް މަޖިލީހަށް ހުށަހަޅުއްވައިދެއްވީ އެ ކޮމިޓީގެ މުޤައްރިރު ފުނަދޫ ދާއިރާގެ ޢިއްޒަތްތެރި މެންބަރު އަލީ ސަލީމްއެވެ.\nއަދި ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީގެ 115 ވަނަ މާއްދާގެ (ފ) ގެ2ވަނަ ނަންބަރުގައި ބަޔާންކޮށްފައިވާ ގޮތުގެ މަތިން “އެގްރީމެންޓް ބިޓްވީން ދަ ގަވަރމެންޓް އޮފް ދަ ޔުނައިޓެޑް އެރެބް އެމިރޭޓްސް އެންޑް ދަ ގަވަރމެންޓް އޮފް ދަ ރިޕަބްލިކް އޮފް މޯލްޑިވްސް އޮން ދަ ޕްރޮމޯޝަން އެންޑް ރެސިޕްރޯކަލް ޕްރޮޓެކްޝަން އޮފް އިންވެސްޓްމަންޓްސް“ ގައި ދިވެހި ސަރުކާރުގެ ފަރާތުން ސޮއިކުރުމުގެ މައްސަލަ ޤައުމީ ސަލާމަތުގެ ކޮމިޓީއިން ދިރާސާކުރައްވައި ނިންމެވިގޮތުގެ ރިޕޯޓު، އެ ކޮމިޓީއިން ދިރާސާކުރައްވައި ނިންމެވިގޮތަށް ފާސްކުރެއްވިއެވެ. މި ރިޕޯޓް މަޖިލީހުން ފާސްކުރެއްވީ، ވޯޓުގައި ބައިވެރިވެވަޑައިގެންނެވި 65 މެންބަރުންގެ އަޣުލަބިއްޔަތުންނެވެ. މި މައްސަލަ، ޤައުމީ ސަލާމަތުގެ ކޮމިޓީއިން ނިންމެވި ގޮތުގެ ރިޕޯޓް މަޖިލީހަށް ހުށަހަޅުއްވައިދެއްވީ އެ ކޮމިޓީގެ މުޤައްރިރު ގުރައިދޫ ދާއިރާގެ ޢިއްޒަތްތެރި މެންބަރު އިބްރާހިމް ރިޒާއެވެ. މިއަދުގެ ޖަލްސާގައި މިރިޕޯޓަށް2މެންބަރަކު ވާހަކަފުޅުދެއްކެވިއެވެ.\nއަދި ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީގެ 115 ވަނަ މާއްދާގެ (ދ) ގައި ބަޔާންކޮށްފައިވާ ގޮތުގެމަތިން، ކިންގްޑަމް އޮފް ތައިލެންޑަށް ދިވެހިރާއްޖެއިން ކަނޑައަޅާ ސަފީރުކަމަށް ޢައްޔަންކުރެއްވުމަށް ރައީސުލްޖުމްހޫރިއްޔާ ފޮނުއްވާފައިވާ ހ. ފޮއްދޫގެ، އަލްފާޟިލް މުޙައްމަދު ނަޝީދުގެ ނަންފުޅު ވޯޓުގައި ބައިވެރިވެވަޑައިގެން 70 މެންބަރުންގެ އިއްތިފާގުން ފާސްކުރެއްވިއެވެ. މިމައްސަލަ، ޤައުމީ ސަލާމަތުގެ ކޮމިޓީއިން ދިރާސާކުރައްވައި ނިންމެވި ގޮތުގެ ރިޕޯޓް މަޖިލީހަށް ހުށަހަޅުއްވައިދެއްވީ އެ ކޮމިޓީގެ މުޤައްރިރު ގުރައިދޫ ދާއިރާގެ ޢިއްޒަތްތެރި މެންބަރު އިބްރާހިމް ރިޒާއެވެ. މިއަދުގެ ޖަލްސާގައި މިރިޕޯޓަށް 1 މެންބަރަކު ވާހަކަފުޅުދެއްކެވިއެވެ.\nއަދި ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ޤާނޫނު (ޤާނޫނު ނަންބަރު 7/2010) އަށް7ވަނަ އިސްލާޙު ގެނައުމުގެ ޤާނޫނުގެ 62 ވަނަ މާއްދާގެ (ހ)ގައި ބަޔާންކޮށްފައިވާ ގޮތުގެމަތިން، ލޯކަލް ގަވަރމަންޓް އޮތޯރިޓީގެ ބޯޑު އެކުލަވާލުމަށްޓަކައި ރައީސުލްޖުމްހޫރިއްޔާ ފޮނުއްވާފައިވާ3ނަންފުޅެއް މަޖިލީހުގެ މިއަދުގެ ޖަލްސާގައި ފާސްކުރެއްވިއެވެ. މިގޮތުން މިއަދުގެ ޖަލްސާގައި ލޯކަލް ގަވަރމަންޓް އޮތޯރިޓީގެ ބޯޑަށް ޢައްޔަންކުރެއްވުމަށް މަޖިލީހުން ފާސްކުރައްވާފައިވާ ނަންފުޅުތަކަކީ، ގއ. ކަނޑުހުޅުދޫ/ ހެޕީ ކޯނަރ، އަލްފާޟިލް ޢާމިރު ޢަލީ، ސ. ހިތަދޫ /ފަރުދާބަގީޗާގެ، އަލްފާޟިލް އަޙްމަދު ޙަސަން އަދި ފ. ނިލަންދޫ/ ހަތިކޮޅު، އަލްފާޟިލާ މިންނާ ރަޝީދުގެ ނަންފުޅެވެ. މި މައްސަލަ، ޤައުމީ ސަލާމަތުގެ ކޮމިޓީއިން ނިންމެވި ގޮތުގެ ރިޕޯޓް މަޖިލީހަށް ހުށަހަޅުއްވައިދެއްވީ އެ ކޮމިޓީގެ މުޤައްރިރު ގުރައިދޫ ދާއިރާގެ ޢިއްޒަތްތެރި މެންބަރު އިބްރާހިމް ރިޒާއެވެ.\nދެން ރައްޔިތުންގެ މަޖިލީހުގެ ޖަލްސާއެއް އޮންނާނީ 14 ޖޫން 2017 ވާ ބުދަ ދުވަހު ހެނދުނު 10:30 ގައި ރައްޔިތުންގެ މަޖިލީސްކުރާ ގޭގައެވެ.